text:
Hormatly lukman! Adama saç oturtmak zyýanly bolup bilermi?
Saýtyň okyjysy.
Hormatly okyjy!
Saç oturtmak çäresiniň howplulygy, ony geçirmegiň usulynyň saýlanşyna we hirurg lukmanyň hünärmenlik derejesine köp derejede baglydyr. Häzirki wagtda ulanylýan usullar saglyk üçin howpsyzdyr we gaýraüzülmelere getirýän däldir. Ýöne saç oturtma operasiýasyny geçirmäge garşy görkezmeler hemişe anyklanylmalydyr. Deriniň ýiti ýokançly keselleri dörän halatynda we ganyň lagtalanmagynyň pesliginden ejir çekýän adamlara bu çäräni geçirmek bolýan däldir. Şeýle-de, süýjikeselli adamlarda saç otutmak kosmetiki bejergisi seresaplylyk bilen geçirilmelidir.
Saýtyň lukmany.
Teswirlemeler
Saçyň selçeňleşen ýerlerini syrdyrmak saçyň gür ösmegine getirip bilmez,çünki saçyň ösme häsiýeti,şol sanda gürlüligi hem nesil yzarlaýjylyk sypatlaryna,bedeniň endokrin ulgamynyň hem-de alyş-çalyş hadysalarynyň ýagdaýyna bagly bolup durýandyr.Edil şonuň ýaly hem, saçlaryň ösme tizligi bedendäki testosteronyň,käbir mineral duzlaryň (meselem,kalsiý we selen)we witaminleriň derejesine baglydyr.
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


c: text/html

text:
12 Haziran 2015 Cuma
Ylymlar Güni
Ylymlar güni mynasbyetli Magtymguly adyndaky Türkmen döwlet uniwersitetinde ýaşlaryň arasynda ylmy işler boýunça her ýylda geçirilýän bäsleşigiň ýeňijilerine sylaglary gowşurmak dabarasy boldy. Ony Türkmenistanyň Magtymguly adyndaky Ýaşlar guramasynyň Merkezi geňişi bilen Türkmenistanyň Ylymlar akademiýasy gurýar.
Hormatly Prezidentiniň esaslandyran bu döwlet bäsleşigi türkmen ylmynyň ösdürilmegine, alymlaryň täze nesilleriniň kemala gelmegine, olaryň dürli ulgamlardaky ylmy barlaglarynyň höweslendirilmegine gönükdirilendir. Bu bäsleşige zehinli ýaşlaryň birnäçesi gatnaşýar. Olaryň hatarynda ylmy-barlag institutlarynyň, önümçilik birleşmeleriniň, ylmy-tehniki kärhanalaryň işgärleri, ýokary okuw mekdepleriniň mugallymlary we talyplary, orta hünär okuw mekdepleriniň okuwçylary we ylmy işe ägirt uly höwesi bolan ýaşlaryň köpsanlysy bar.
Abraýly ylmy bäsleşige gatnaşýanlaryň sany ýyl-ýyldan artýar. Şu ýyl oňa ylmyň obasenagat toplumynda innowasion tehnologiýalar, ekologiýa we tebigy serişdeleri netijeli peýdalanak, energetika, ýangyç we olary tygşytly ulanmak, gurluşyk, binagärlik we seýsmologiýa, lukmançylyk we derman serişdeleriniň önümçiligi, maglumat we telekeommunikasiýa tehnologiýalary ýaly ugurlar boýunça öz işläp taýýarlamalaryny hem-de barlaglaryny hödürleýän ýaşlaryň 897-si gatnaşdy.
Bäsleşige hödürlenen işleriň möhümdigini, olaryň netijeleriniň ähmiýetlidigini we önümçilige ornaşdyrmagyň zerurlygyny, ylmy açyşlaryň derejesini kesgitlän bilermenler topary ýeňijileri ýüze çykardylar.
Ylmy bäsleşigiň ýeňijilerinih hormatlamak mynasybetli guralan dabarada hökümet agzalary, ministrlikleriň we pudaklaýyn edaralaryň ýolbaşçylary, ýurdumyzyň ýokary okuw mekdepleriniň wekilleri, ylmy işgärler, jemgyetçilik guramalarynyň agzalary, dürli ýokary okuw mekdepleriniň professor-mugallymlary, talyp ýaşlar , Türkmenstanyň Ylymlar akademiýasynyň doktorantlary we aspirantlary gatnaşdylar. Dabara gatnaşýan hormatly myhmanlaryň hatarynda “Berkarar döwletimiziň bagtyýarlyk döwründe ylym, tehnika we innowasion tehnologiýalar” ady bilen Türkmenistanyň Ylymlar akademiýasynyň Tehnologioýalar merkezinde şu gün açylan Halkara ylmy maslahatyna gatnaşyjylar bar.
Bu ýere ýygananlar hormatly Prezidentimiz Gurbanguly Berdimuhamedowyň ýaşlaryň arasynda geçirilýän ylmy işler bäsleşiginiň ýeňijilerine iberen Gutlagyny uly ruhubelentlik bilen diňlediler. Milli Liderimiziň belleýşi ýaly, watansöýüji, ynsanperwer, zähmetsöýer, maksada okgunly, belent ahlakly, bagtyýar nesiller okamak,öwrenmek, döredijilikli zähmet çekmek bilen ähli ukyp-başarnyklaryny, zehin-yhlaslaryny eziz Watanymyzyň gülläp ösmegine bagyş etmelidir. Bu wezipe ýaş alymlarymyzyň belent borjy we baş maksady bolmalydyr. Çünki bäsleşige ukyply işläp taýýarlamalary alyp barmak, berkarar döwletimiziň ylmy-tehniki kuwwatyny has-da berkitmek, ýurdumyzy kuwwatly döwlete öwürmek uly bagtdyr.
Dabara gatnaşyjylaryň şowhunly elçarpyşmalary astynda ylmy bäsleşigiň ýeňijilerine hormatly Prezidentimiz Gurbanguly Berdimuhamedowyň adyndan hormat diplomlary we sowgatlar gowşuryldy. Ylmy bäsleşigiň ýeňijileri ýurdumyzyň ýaşlary hakynda yzygiderli alada edýändigi üçin hormatly Prezidentimize tüýs ýürekden hoşallyk bildirdiler we mähriban Watanymyzyň gülläp ösmeginiň bähbidine güýç-gaýratlaryny, zehinini we bilimini gaýgyrmajakdyklaryna ynandyrdylar.
Ylym pudagynda we täze tehnologiýalar ulgamynda ýaş alymlaryň oňyn döredijilik gözleglerini äşgär edýän sergi dabara gatnaşyjylaryň ünsüni özüne çekdi. Olaryň ýerine ýetiren ylmy işelri uniwersitetiň eýwanynda ýaýbaňlandyryldy. Mundan başga-da sergide kitap neşirleri we ylmy işleriň ýygyndylary, şeýle hem dürli gurnamalaryň we energiýanyň gaýtadan dikeldilýän çeşmeleri ulgamyndaky açyşlaryň, himiýa önümleriniň innowasion tehnolgiýalary, Garagumyň çägelerinden gurluşyk serişdelerini we kremnini almagyň aýratynlyklary, Türkmenistanyň dürli künjeklerinde ösýän ösümlikleriň esasynda dermanlyk serişdeleriň täze işläp taýýarlamalary görkezildi.
Tükmenistanyň Magtymguly adyndaky Ýaşlar guramasynyň Merkezi geňişiniň ylmy bäsleşigiň jemleri boýunçah her ýylda taýýarlaýan “Bagtyýarlyk döwrüniň ýaş alymlarynyň ylmy gadamlary” atly dördünji neşirinde ýaşlaryň arasynda geçirilýän bäsleşikde baýrakly orunlara düşen ylmy işleriň netijeleri hakynda gürrüň berilýär.
Ylmy bäsleşigiň ýeňijilerini sylaglamak dabarasyna gatnaşyjylar hormatly Prezidentimiz Gurbanguly Berdimuhamedowa Ýüzlenme kabul etdiler. Onda ýurdumyzyň ylmyny we bilimini täzeçil esasda ösdürmek, milletiň baý mümkinçiliklerini doly derejede durmuşa geçirmek üçin ähli şertleriň döredilmegi babatda tagalla edýändigi üçin döwlet baştutanymyza tüýs ýürekden alkyş söleri aýdyldy.
Magtymguly adyndaky Türkmen döwlet uniwersitetinde geçirilen dabara ýurdumyzyň ýokary okuw mekdepleriniň döredijilik toparlarynyň bilelikdäki aýdym-sazly çykyşlary bilen tamamlandy.
Kaydol: Kayıt Yorumları (Atom)

robotstxt: allowed

filter: keep


text:
Türkmenistanda täze gazhimiýa toplumynyň taslamasynyň üstünde işlenilýär. Ony Balkan welaýatynda Gyýanly şäherçesiniň golaýynda gurmak meýilleşdirilýär.
Bu toplum 2 milliard kub metr tebigy gazy hem-de 117 müň tonna natriý hloridini gaýtadan işlemäge niýetlenendir. Bu ýerde ýylda 390 müň tonna polipropilen, 200 müň tonna pes dykyzlykly çyzykly polietilen, 100 müň tonna poliwinilhlorid, 82 müň tonna kaustik soda, 10 müň tonna duz kislotasy hem-de 10 müň tonna suwuk hlor öndüriler.
Bu iri maýa goýum taslamasyny daşary ýurtly hyzmatdaşlar bilen bilelikde amala aşyrmak göz öňünde tutulýar. Häzirki wagtda halkara bäsleşigine gatnaşyjylar tarapyndan gelip gowşan teklipler seljerilýär.


text:
Ateroskleroz (ýürek-damar ulgamynyň keseli) we damarlar ulgamy.
Ýürek-damar ulgamynyň keselleri birdenkä ýüze çykmaýar. Olar biziň bedenimizde uzak wagtlap dowam eden ýagdaýlaryň netijesidir. Ýaglaryň, aýratyn-da holesterin bilen trigliseridiň ýygnanmagy arteriýa damarlarynyň diwarlaryny galňadyp, artesklerozyň ýüze çykmagyna sebäp bolýar. Stenokardiýa, kardiuoskleroz, miokarditler, miokardioskleroz, ýürek demgysmasy we beýleki ýürek-damar keselleri hem şol sebäpli ýüze çykyp bilýär.
Ýürek-damar keselleri birnäçe ýyllaryň dowamynda emele gelip, atesklerozyň damar ulgamyna zyýan ýetirip, ýüregiň gan bilen üpjün edilişini haýalladýar, ony ýokumly iýmitlenmeden we kisloroddan mahrum edýär. Adamyň ýüregi agyryp başlanda, bu eýýäm düýpli ýürek keseliniň bardygynyň alamatydyr. Şonuň üçin-de, adam «ýürek tutgaýynyň» tutaryna garaşman, wagtynda ýüreginiň aladasyny edip başlamalydyr.
Maddalaryň çalyşmasynyň bozulmalary, aýratyn-da holesteriniň derejesiniň sagdyn deňagramlylygyň ýitirilmegi — ýüregiň we damarlaryň kesellemeginiň esasy sebäbi. Holesterin maddasy ýagly zatlaryň bagyr tarapyndan gaýtadan işlenilmeginiň netijesinde emeler gelýär. Elbetde, organizmiň sazlaşykly işlemegi üçin ýaglaryň-da, holesteriniň-de belli bir mukdarynyň ganda bolmagy hökmandyr. Emma olaryň mukdary gerekli çäkden geçse, olar adamyň saglygyna howp salyp başlaýar. Sebäbi holesteriniň mukdary kada laýyk bolmasa, ol mum maddasy ýaly, gan geçirýän damarlaryň diwarjyklaryna ýelmeşip başlaýar. Soňabaka bu ýelmeşip, çöküp galan maddalar damar diwarjyklarynyň üýtgedip, galňamalary emele getirýär. Olar bolsa öz gezeginde holesteriniň we mineral maddalaryň has köp mukdarynyň ýelmeşip, çöküp galmagyna sebäp bolýar. Bu ýagdaý atereskleroz diýip atlandyrylýar. Bu keselde damarlaryň diwarjyklary gatap, çeýeligini ýitirýär, olar daralyp, gan akymlarynyň peselmegine eltýär. Eger bu maddalaryň çökündileri tromblary döretse, onda bu damarlardan gan aýlanyşygy kesilýär. Tromblar damarlardaky gan akyma böwet bolup, insulta we infarkta eltýär.
Şular ýaly ýagdaýlaryň öňüni almak üçin iýmitlenmä aýratyn üns bermelidir. Ýüregiň sagdyn bolmagy üçin ýagsyz eti we doýgun bolmadyk ýaglary iýmelidir. Olarda holesterin az bolýar. Ýygy-ýygydan etiň deregine balyk iýiň. Towuk etinde hem holesterin azdyr. Köp iýmejek bolmaly. Azyk rasionynyň köp bölegini gök önümler, ir-iýmişler tutmalydyr. Mümkin bolan ýagdaýynda, olary çigligine iýmäge çalşyň.
Pyrtykal, greýpfrut, limon, noýba, mekgejöwen, oblepiha, garaly, sogan, sarymsak, gül kelem, pomidor, ukrop, deňiz kelemi, kädi, hoz, gawun, greçka, böwürslen, süle, petruşka, zirk, narpyz dagylar damarlary arassalap, atesklerozyň öňüni alýar. Ýürek bozulmalarynyň islendik görnüşlerinde nitrogliserin içmäň-de, derman otlaryndan peýdalanjak boluň. Sebäbi nitrogliserin agyryny köşeşdirýär, derman otlary bolsa bejerýändir. Nitrogliserini kabul edilende köp hereket etmek gadagan edilýär. Derman otlaryny kabul edilende bolsa, tersine, hereketleri artdyrmaly bolýar. Agyrýan ýürek üçin tut miweleri, alyçynyň miweleri we walerýana dagylar iň oňat serişdedir.
Ýürek üçin düzüminde magniý we kaliý bolan azyklar we ösümlik otlary hem örän wajypdyr. Magniý pomidorlaryň, seldereýiň, hozuň, süläniň, erigiň, üzümiň, şugundyryň, badamjanyň düzüminde bardyr. Kaliý erik kişdesiniň, kişmişiň, guradylan garalynyň, hurmanyň, injiriň, petruşkanyň, kelemiň, gara smorodinanyň, ananasyň, bananlaryň we şetdalynyň düzüminde bardyr.
Galyberse-de, sagdyn iýmit bedeniň hemme ulgamlarynyň, şol sanda ýürek-damar ulgamynyň hem gerekli witaminleri kabul etmegine ýardam berýär.
Sagdyn durmuş üçin nerw işjeňligini hem kadalaşdyrmalydyr. Häzirki wagtda adamlar köplenç iş sebäpli ukusyny kemýärler. Emma sagdyn bolmak üçin adam gije-gündiziň dowamynda sekiz sagatdan az ýatmaly däldir. Adam mümkin boldugyndan dawa-jenjellerden, duýgy çekeleşiklerden gaça durmaly.
Uzak wagtyň dowamynda şol bir halda oturmak hem ýürek, damarlar we tutuş organizm üçin zyýanlydyr. Oturymly işlerde her sagatdan turup, birnäçe maşklary etmek maslahat berilýär. Köp pyýada ýöremäge çalyşmaly. Günüň dowamynda bäş kilometre golaý aralyk pyýada geçilse, dem alyş ulgamy we ýürek üçin örän peýdalydyr.
Gan aýlanyş ulgamynyň keselleriniň köp görnüşleri bar. Bu keseller öz gezeginde başga keselleriň netijesinde ýüze çykýar. Mysal üçin, perikardit (ýürek haltajygynyň sowuklamasy) inçekesel ýokanç keseliniň netijesinde ýüze çykýar. Inçekesel bilen kesellän adam bu keseliň ýüregine ýetirjek zeperini bilip, degişli lukmanlara ýüz tutmalydyr. Şeýle eden ýagdaýynda ol ýürek keselleriniň öňüni alyp bilerdi.
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Aşgabat Aziadasynyň ýaňy badypaý ýüwrükligi bilen dünýä ýüzüne ýaýrady. Ýer ýüzüniň habar beriş serişdeleri bolsa, bu halkara sport çäresiniň külli ynsan üçin örän ähmiýetli bolandygyny gaýta-gaýta nygtap bellediler.
Aşgabatda geçirilen bu halkara sport çäresi diňe bir türkmen halkynyň däl, eýsem Zeminiň çar künjünde ýaşaýan ynsanlaryň kalbynda uly joşgun, höwes, yhlas duýgularyny oýardy. Türkmeniň milli Lideriniň taýsyz tagallalary netijesinde üstünlikli guralan we geçirilen bu Aziada oýunlary ukyply, çakgan, sagdyn, güýçli türgenleriň täze bir nesliniň ýüze çykmagyna ýol arçady. Dünýäniň 64 döwletinden gelen türgenler türkmen topragynda güýç synanşyp, ýaryşyp, bäsleşip, ezberliklerini ýüze çykarmaga giň mümkinçilik aldylar. Türkmeniň Arkadag Oglunyň siňdiren yhlaslary bilen bina bolan ak mermerli Aşgabatdaky hoşboý ysly gül daragtlara bürenen, bagy ereme çalymdaş ajaýyp Olimpiýa şäherçesiniň ýalkymy tylla güýzüň ilkinji aýynda arşyň-kürsüň ajaýyp bezegine öwrüldi. Ertekilerdäkä çalymdaş bu şäherçede döredilen şertlerden köňülleri buýsanç tapan türgenlerdir tälimçileri gonaklan ýagty otagly myhmanhanalar, bäsleşikler üçin bina edilen ajaýyp sport ymaratlary, şeýle hem lezzet-tagamy dahanyňdan gitmeýän milli tagamlar ýaryşa gatnaşýanlary uly ýeňişlere ruhlandyrdy.
Türkmen türgenleriniň we halkymyzyň ruhuna ruh goşan ýeňişler altyn, kümüş, bürünç medallaryň iň köpüsiniň biziň ildeşlerimize nesip etmegine getirdi. Türkmen türgenleri nusgawy sport ýeňişlerini gazandylar. Munuň özi biziň türgenlerimiziň geljekde dünýäniň halkara ýaryşlarynda — Olimpiýa orunlarynda, dünýä çempionatlarynda ýeňişli, sylagly orunlara mynasyp boljakdyklaryndan habar berýär.
Raýatlaryň we daşary ýurtlularyň özara gürrüňlerinden, şeýle hem habar beriş ulgamynyň tejribeli işgärleriniň orta atýan pikirlerinden çen tutsaň, olar sport ulgamy babatda türkmeniň milli Lideriniň hakyky böwsüşi amala aşyrandygyny belleýärler. Aşgabat Aziadasynda gazanylan netijeler, täzelenen dünýä rekordlary, sport äleminiň asmanynda peýda bolan parlak ýyldyzlar türkmen topragynda sportuň üçünji müňýyllykdaky ähmiýetine düýbünden başgaça, täzeçe, düýpli ähmiýet berilýändigine şaýatlyk edýär. Bu babatda biziň milli Liderimiz halk hakydasyny täzeden tirsegine galdyrmakda, geljekki nesilleri ýeňişlere ruhlandyrmakda bahasyna ýetip bolmajak hyzmatlar bitirdi.
Aşgabat Aziadasynda ýeňiş gazanan türkmen türgenlerine Ýurt Baştutanynyň derejesinde mynasyp hormat goýulmagy, ýagny hormatly atlaryň, ýaşaýyş jaýlarynyň, täze ýeňil awtoulaglaryň, höweslendiriji pul baýraklarynyň, gymmat bahaly sowgatlaryň berilmegi biziň ýurdumyzda sözüň doly manysynda sporta dünýä derejesinde uly ähmiýet berilýändiginiň alamaty bolup ýaňlandy.
Hormatly Milli Liderimiziň Aşgabat Aziadasyny geçirmek bilen äden bu aýgytly ädimi, amala aşyran uly böwsüşi diňe bir türkmen halkynyň şu günki we geljekki nesilleriniň ykbalynda uly öwrülişigi üpjün etmän, eýsem dünýä sportunyň many-mazmunynyň dost-doganlygyň, parahatçylygyň, hoşmeýilli gatnaşyklaryň dok dänelerine öwrüljekdiginiň nyşanydyr. Aşgabat Aziadasyny geçirmek bilen ädilen bu aýgytly ädim sport älemini ýagtyldan we nurlandyran uly ädim bolup taryhda galar.
Agadurdy AKMYRADOW,
žurnalist.


text:
Äýnek
Äýnek adamyň gözüniň görmeginiň gowulanmagynda we kütelip başlan gözlere ilkinji kömegi bermekde peýdalydyr. Äýnekler gözleri her dürli zyýanly täsirlerden goramakda ulanylýan optiki abzallardyr. 01 adamlaryň arasynda giňden ýaýranydyr.
Äýnegiň şöhlelendiriş plastinasyna linza, mehanizmi saklaýan bölegine bolsa çarçuwa diýilýär. Linzalaryň mineral "aýnaly" we polimer "plastiki" ýaly görnüşleri hem bar.
Günden goranyş äýneklerini Orta Aziýanyň we Amerikanyň ýaşaýjylary ilkinji bolup ýasapdyrlar. Äýneklere göz üçin inçejik dilik goýlup, sapyny haýwanlaryň süňk-lerinden ýa-da agaç gabygynyň böleklerinden ýasapdyrlar. Mundan başga-da XII asyrda Günden goraýyş äýnekleri Hytaýda peýda bolup başlapdyr. Äýnek peýda bol-manka, gözleriň gowy görmekleri üçin ýalpyldadylan kristallary ýa-da aýna böleklerini ulanypdyrlar.
Äýnek XIII asyrda Salwino D'Armate tarapyndan 1284-nji ýylda Italiýada oýlanyp tapylyp-dyr.
1352-njiýyldadindarTommazo da Modena tarapyndan ýasalan äýnek häzir Trewizo (Italiýa) ybadathanasynda saklanýar.
XVI asyrdan öň adamlar diňe uzakdan gowy görýän äýnekleri, soňra bolsa ýakyndan gowy görýän çukanak aýnaly äýnekleri ulanyp başlapdyrlar. Äýnek Hytaýa arap we pars täjirleri tarapyndan getirilipdir.
Napoleon Müsür ekspedisiýasy üçin 2 million töweregi Günden goraýyş äýneklerini sargyt edipdir. Ol her bir esgere gara äýnegi dakmagy tabşyrypdyr.Äýnek saýlananda, görejiň ýitiliginiň saklanmagyna we gözüň görejiniň bozulmazlygyna üns berilmelidir.


text:
TÜRKMEN WOLEÝBOLÇYLARY AZIÝA ÇEMPIONATYNYŇ FINALYNDA ÇYKYŞ EDER
Bangladeş döwletiniň paýtagty Dakka şäherinde geçirilen erkekleriň arasynda woleýbol boýunça Aziýanyň /Merkezi zolak/ zonal çempionaty Türkmenistanyň ýygyndysynyň ýeňşi bilen tamamlandy. Altyn medaldan we kubokdan başga-da, watandaşlarymyz şu ýylyň 25-nji iýulyndan 5-nji awgusty aralygynda Eýran Yslam Respublikasynda geçirilek Aziýa çempionatynyň final tapgyrynda çykyş etmäge hukuk gazandylar.
Merkezi zolaga ýurtlaryň ýedisinden—Türkmenistandan, Nepaldan, Bangladeşden, Özbegistandan, Gyrgyzystandan, Owganystandan we Maldiw Respublikasyndan toparlar wekilçilik etdi. Ýaryşa gatnaşyjylar iki topara bölündi. Türkmen woleýbolçylary Özbegistanyň we Owganystanyň ýygyndylary bilen bir toparda çykyş etdi. Şonda birmeňzeş 3:2 hasaby bilen ýeňiş gazanyp, ýarym finala çykdylar hem-de Nepalyň woleýbolçylary bilen duşuşdylar.
Bu oýunda garşydaşlarymyz türkmenistanlylaryň yzygiderli hüjümlerine hiç hili garşylyk görkezip bilmediler we netijede 0:3 hasabynda utuldylar.
Jemleýji duşuşykda Türkmenistanyň ýygyndysy Maldiw adasynyň türgenleri bilen güýç synanyşdy. Aziýa çempionatyny geçirmek baradaky düzgünnama laýyklykda, diňe ýeňiji toparyň biri final tapgyrda çykyş etmäge hukuk alýar. Şu hem zonal çempionatynyň finalynda göreşiň dartgynly boljakdygyny öňünden kesgitledi.
Maldiw woleýbolçylary duşuşygyň ilkinji sekuntlaryndan okgunly hereket etdiler. Duşuşygyň birinji böleginde-de, ikinji böleginde-de, türkmenistanlylar garşydaşlarynyň çalasyn hüjüminiň garşysyna alaç tapyp, olaryň goranyşyny böwüsmegi başarmadylar. Biziň peýdamyza bolmadyk 0:2 hasaby bolsa tälimçilere oýny alyp barmagyň usulyny düýpli üýtgetmege borçly etdi.
Türkmen tälimçileri degişli netije çykaryp, üçünji bölegiň öň ýanyndaky arakesmede goranmagyň we hüjüm etmegiň hatarlaryny üýtgetdiler. Bu bolsa dessine öz netijesini berdi: watandaşlarymyz oýny eýe alyp, hasaby deňlemegi başardylar. Soňra bolsa bäşinji—jemleýji bölekde bu duşuşygy ynamly ýeňşe çenli ýetirdiler. Türkmenistanyň ýygyndysy ynamly we örän owadan ýeňiş gazandy!
Milli ýygyndynyň tälimçileriniň pikirine görä, watandaşlarymyzyň halkara sport ýaryşlaryndaky köpsanly ýeňişleri milli Liderimiziň köpçülikleýin bedenterbiýe-sagaldyş hereketini we sportda ýokary gazanylanlary ösdürmäge berýän ägirt uly ünsüniň, şeýle hem türgenleşmek üçin döredilen şertleriň, halkara ülňüleriniň ýokary talaplaryna laýyk gelýän, soňky ýyllarda döredilen häzirki zaman sport binýadynyň Türkmenistanda agdyklyk etmeginiň netijesi bolup durýar. Ussatlygy kämilleşdirmek işinde beýleki ýurtlaryň öňdebaryjy türgenleri we tälimçileri bilen yzygiderli tejribe alyşmak hem uly goldaw bolup durýar.
Bangladeşdäki ýaryşlaryň öň ýanynda woleýbol boýunçaTürkmenistanyň ýygyndysy halkara okuw-türgenleşik ýygnanyşygyna gatnaşdy. Ony geçirmek üçin Belarus Respublikasynyň paýtagtyndan uzakda bolmadyk ýerde ýerleşen taýýarlyk görülýän “Staýka” Olimpiýa merkezi saýlanyp alyndy. Şu sport toplumy hem biziň woleýbolçylarymyzyň Aziýa çempionatynyň final tapgyryna taýýarlyk görjek ýeri bolar.


text:
Guşakly göreş — alyş boýunça türkmenistanly türgenler Polşa Respublikasynyň Belostok şäherinde geçen dünýä çempionatynda uly üstünlige mynasyp boldular. Ildeşlerimiz bu ýaryşda jemi ýedi medal --dört altyn, bir kümüş, iki bürünç medal gazandylar.
Ýaryşa 25 döwletden türgenleriň ýüzlerçesi gatnaşdy. Bäsleşikler sportuň bu görnüşiniň iki usuly — nusgawy we erkin usullary boýunça geçirildi. Türkmenistanly türgenler usullaryň ikisi boýunça hem tapawutlanmagy başardylar. Nusgawy usulda emeller diňe göwräň güýji bilen ýerine ýetirilýär. Guşakly göreşiň bu görnüşinde Lebap welaýatynyň wekilleri Gylyç Jumaýew 90 kilograma çenli agram derejesinde we Myrat Jumaýew 100 kilogramdan ýokary agram derejesinde ýeňiş gazanyp, altyn medala eýe boldular. Erkin usul boýunça tutluşykda göreşiň düzgünine laýyklykda, aýak bilen emel etmäge rugsat edilýär. Bu usul boýunça ýygyndy toparymyzyň düzüminde Türkmen döwlet ykdysadyýet we dolandyryş institutynyň talyby Allanur Goçow (60 kilograma çenli agram derejede) hem-de Türkmenistanyň Milli sport we syýahatçylyk institutynyň talyby Rejepaly Orazalyýew (100 kilogramdan ýokary agram derejede) hormat münberiniň iň ýokarky basgançagyna çykdylar.
Erkin usul boýunça ildeşlerimiz bir kümüş we iki bürünç medala mynasyp boldular. 80 kilograma çenli agram derejede Pirguly Gurbandurdyýew ikinji orny eýeledi we kümüş medala mynasyp boldy. 70 kilograma çenli agram derejede Medet Hallygurbanow we 90 kilograma çenli agram derejede Seýdi Batyrow bürünç medala mynasyp boldular. Bu türgenler Türkmenistanyň Milli sport we syýahatçylyk institutynyň talyplarydyr.
Dünýä çempionatynda Türkmenistanyň milli ýygyndysy toparlaýyn hasapda birinji orna mynasyp boldy. Bu üstünlik ýöne ýerden däldir. Guşakly göreş türkmeniň milli göreşi hasaplanýar. Şonuň üçin hem halkara derejesindäki iri ýaryşlarda, şol sanda dünýä çempionatlarynda türkmen pälwanlary medallaryň köpüsini gazanmagy başarýarlar.
Muny geçen ýyl Aşgabatda geçirilen guşakly göreş boýunça 12-nji dünýä çempionatynyň we türkmen milli göreşi boýunça birinji dünýä çempionatynyň netijeleri hem aýdyň görkezýär. Şonda türkmenistanly pälwanlar jemi 45 medal -- 16 altyn, 14 kümüş we 15 bürünç medal gazanyp, umumy toparlaýyn hasapda uly artykmaçlyk bilen birinji orny eýelediler.
Göreş 2017-nji ýylda türkmen paýtagtynda geçjek Ýapyk binalarda we söweş sungaty boýunça V Aziýa oýunlarynyň sanawyna hem girizildi. Bu bolsa milli ýygyndymyzyň şol jogapkärli ýaryşda özüniň ýokary ussatlygyny görkezjekdigine ynam döredýär.
Guşakly göreş — alyş boýunça ýaryşlar hem 2018-nji ýylda Indoneziýada geçjek Aziýa oýunlarynyň sanawyna girýär. Bu jogapkärli ýaryşda hem türkmen pälwanlarynyň üstünlikli çykyş etmeklerine garaşylýar.
Ildeşlerimiziň şeýle üstünlikli çykyş etjekdikleri hakynda bu pikir şu ýylyň başynda Bişkekde geçen alyş guşakly göreşiniň düýbüni tutujy Baýaman Erkinbaýewiň ýagty ýadygärligine bagyşlanan iri halkara ýaryşynda aýdyldy. Gyrgyzystanyň sportuň milli görnüşleriniň ösüş merkeziniň müdiri Dorubaý Minbaýew 2018-nji ýylda Aziýa oýunlarynda Türkmenistanyň ýygyndy toparynyň wekilleriniň ýaryşda altyn medal üçin esasy dalaşgärdiklerini belledi. Ýeri gelende aýtsak, türgenlerimiz Bişkekde geçen halkara ýaryşynda jemi 9 baýraga —1 altyn, 3 kümüş we 5 bürünç medala mynasyp boldular.


text:
Şu gün Aşgabatda Türkmenistanyň Prezidenti Gurbanguly Berdimuhamedowyň gatnaşmagynda durky täzelenen “Köpetdag” stadiony açyldy. Onda Türkmenistanyň Kubogy ugrundaky ýaryşyň deslapky böleginiň Içeri işler ministrliginiň “Köpetdagy” bilen Marynyň “Merwiniň” arasyndaky duşuşygy geçirildi. Açylyş dabarasyna harby we hukuk goraýjy edaralaryň ýolbaşçylary, köp sanly aşgabatlylar gatnaşdylar — diýip, Türkmenistanyň Döwlet habarlar agentligi habar berýär.
Türkmenistanyň Prezidenti türgenlere ýokary netijeleri arzuw edip, “Köpetdagyň” futbolçylaryna toparyň nyşanyny we “Hundayi” kysymly ajaýyp awtobusyň açaryny gowşurdy.
Türgenler bedenterbiýäni we sporty ösdürmek babatdaky bimöçber aladalary we döredýän şertleri üçin döwlet Baştutanyna çuňňur hoşallyklaryny bildirdiler.
Futbolçylaryň we olaryň tälimçileriniň adyndan milletiň Lideri Gurbanguly Berdimuhamedowa futbol formasy sowgat berildi. Türkmenistanyň Prezidenti şu günki wakadan ýadygärlik hökmünde sport toplumynda gymmatly eksponat boljak futbol pökgüsinde öz goluny goýdy we futbolçylar bilen surata düşdi.
Durky täzelenen desganyň umumy meýdany 11 gektara barabar bolup bu ýerde 26503 tomaşaçy orunlyk stadion ýerleşýär, onuň töwereginde ýeňil atletika ylgaw ýodalary, uzynlygyna, beýikligine bökmek boýunça sektorlar, türgenleşmek üçin meýdançalar bar. Ylgaw ýodalarynyň örtügi sintetik kauçukdan, şeýle hem ýokary hilli we ekologik taýdan arassa şikes howupsuz materialdandyr.
Häzirki zaman talaplaryna laýyklykda, stadionyň birnäçe girelgesi bar. Onuň yşyklandyrylyşy FIFA-nyň ülňülerine laýyk gelýär, telewizion alnyp görkezişleriň şertleriniň talaplaryny ödeýär.
Toplumyň çäginde toparlaýyn pökgüli oýunlar üçin açyk sport meýdançalary, türgenleşik korty, trenažýor zaly ýerleşendir. Sport toplumynyň ýanaşyk ýerleri abadanlaşdyrylyp, gök öwsüp otyr.
Türkmenistanyň Prezidenti dabara gatnaşyjylar bilen hoşlaşyp hemmeleri durky täzelenen sport toplumynyň açylmagy bilen gutlady we bu ýerden ugrady.


text:
Salam, hormatly lukman! Men gaýmorit keselinden ejir çekýan adamlaryň biri. Men şu iriňiň nädip öňüni alyp bilerkäm?! Men çagalykdan bäri kösenýän! Dogrymy aýtsam, şu gaýmorit zerarly yatkeşligime täsir etýän ýaly, kellagry ýygy-ýygydan gaýtalanýar! Men bejergi alýan, emma gaty ol diýen ýaly täsiri uzaga çekenok! Meniň bejergi alan görnüşlerim: ýuwduryp gördüm, deşdirdip gördüm, duz bilen ýuwdum, emma 10 günden köp ýuwamok! Gaýmoride garşy dermanlary ulandym, olaryň köpüsini doly ulanamok! Gaýrat edip, jogap ýazmagyňyzy haýyş edýärin. Bu keseliň öňüni alyş çäreleri barmy? Eger bar bolsa, nähili çäreler. Bu beýleki okyjylar üçin peýdaly bolar. Bize wagt sarp edýäniňiz üçin Size we işewür ýoldaşlaryňyza köp-köp sag bolsun aýdýaryn.
Saýtyň okyjysy.
Hormatly okyjy!
Häzirki wagtda gaýmorit keseliniň bejergisi derman serişdelerini (degişli antibakterial dermanlar, ýerli çişginliligi hem-de burnuň nemli gatlagyny guramakdan saklaýan serişdeler, gaýmorow boşlugynyň nemli örtügini dikeldýän serişdeler, burny ýuwmaga niýetlenen erginler), boşlukdaky sowuklama hadysasyny aýyrmaga ýardam berýän fizioemleri hem-de hirurgiki usullar (boşlugy punktirleme-deşme) ulanylýar. Siz antibakterial serişdeleri näçe wagt we haýsy mukdarda ulandyňyz? Keseli dörediji ýokançlyga garşy serişdäni saýlamak üçin, punktirleme netijesinde alnan iriňiň bakteriologiki barlagy hem-de antibiotiklere duýgurlylygy barlanylmadymy? Bedeniň kesellere durnuklylyk güýjüni ýokarlandyrmak üçin immun ulgamy tijendiriji serişdeleri hem kabul etmek peýdaly bolar.
Häzirki wagtda gaýmorow boşlugyna derman serişdeleri göýberip bejermek üçin täze ballon sinusoplastika usuly hem ulanylýar. Bu usul burna salnan ýörite abzalyň suwuklyk bilen giňeldilmegi netijesinde, boşlugyň çişgin diwarlaryna derman serişdesi bilen täsir etmäge mümkinçilik berýär.
Sizde bar bolan dowamly gaýmorit keseliniň beterleşmeginiň öňüni almak hem-de peýdaly bejeriş çärelerini saýlap almak üçin "Kelle we beýni" merkeziniň otolaringologiýa bölümine ýüz tutmagyňyzy maslahat berýäris.
Hormat bilen, saýtyň lukmany.
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Biziň hemmämiz ýagyş ýagmagynyň yzýany asmanda emele gelýän ýarym tegelek görnüşindäki dürli owadan reňkli älemgoşary gören bolsak gerek.
Ol Gün şöhleleriniň ýagyş damjalarynda döwülmegi netijesinde emele gelýär. Geliň, ony has aýdyňlaşdyralyň! Aslynda, bize sary bolup görünýän hem bolsa, Gün şöhlesiniň reňki ak bolýar. Ak reňkde beýleki ähli reňk jemlenen. Ýagyş damjasy ol reňkleri bölüp, aýratynlykda görkezýär. Ýagny ýagyş damjalarynyň tebigy optiki prizma aýratynlygyna eýe bolmagy bilen döreýär. Bu tebigy hadysa kähalatda ümürli howada Gün şöhlesiniň döwülmegi bilen döräp bilýär. Onda ýedi reňk jemlenendir: gyzyl, narynç, sary, ýaşyl, mawy, goýy gök we benewşe. Adatça, onuň reňkleri şu tertipde bolýar. Köplenç halatda onuň merkezi, ýagny egrelýän ýeriniň ortasy 42 gradus bolýar we gyzyl reňk daş ýüzünde, benewşe reňk iç tarapda bolýar.
Kähalatda merkezi burçy 50° bolan ikinji älemgoşar peýda bolýar. Ýagny goşa älemgoşar emele gelip, onuň biri has görünýär. Onuň reňk tertibi birinjiniň tersine bolýar. Günüň gorizontdan beýikligi 52 derejeden ýokary geçse, bu hadysa emele gelmeýär.
Bulardan başga-da diňe inçe gyzyl ýa-da gyzyl-ýaşyl reňkli älemgoşarlar hem bolýar. Ýagşyň damjalary iri bolsa, älemgoşaryň reňki has dury we reňkleriniň tapawudy açyk görünýär. Ownuk ýagyş damjalary has gowşak we giň älemgoşaryň döremegine sebäp bolýar. Şeýle älemgoşar ümürli howada has köp gabat gelýär. Adatça, ýarym Aý görnüşde peýda bolýan bu hadysa dagyň depesinden we uçardan seredilende, tegelek görnüşde görnüp biler. Älemgoşaryň emele gelmegi üçin asmanda Günüň bolmagy zerur. Onuň iň köp görünýän wagty ikindinara, güýçli ýagyş ýagandan soňra peýda bolýar. Ol hemişe Günüň gabat garşysynda döreýär.
Gün näçe ýokarda bolsa, älemgoşar ýere şonça ýakyn bolýar. Şol sebäpli ýedi reňkli älemgoşar irden we agşama ýakyn peýda bolýar. Bu tebigy hadysa dürli halklaryň edebiýatynda hem orun berlipdir. Şeýle hem bu barada dürli rowaýat
Okalan sany: 154 Jogaplar: ( 0 )


text:
26 Ocak 2017 Perşembe
Türkmen Obasynyň Täze Durmuşy Barada Çeper Film Surata Düşürildi
Türkmen telewideniýesi üçin täze “Ak ýaýlanyň aýdymy” atly sazly çeper film tomaşaçylara oba durmuşynyň özboluşly jümmüşine aralaşmaga mümkinçilik berdi, oba ýerinde gadymy däp-dessurlar saklanyp galýar, ýaşaýşyň milli ýörelgelerine uly sarpa goýulýar. Bu zatlaryň ählisi häzirkizaman obasynyň täze türkmen nusgasynda beýan edilýär.
Hormatly Prezidentimiz Gurbanguly Berdimuhamedow obanyň toplumlaýyn abadanlaşdyrylmagyna iri möçberli serişdeleri gönükdirmek bilen, oba ýerlerinde ýaşamaga we işlemäge ýaşlary höweslendirmek ugrunda yzygiderli çäreleri geçirýär, munuň özi täze girdejili önümçilikleriň döredilmegine hem-de bu ýerde ýokary hünärli işgärleriň emele gelmegine, ýerli dolandyryş edaralarynyň ösdürilmegine ýardam berýär. Obada durmuşyň hil taýdan täze derejesi kemala gelýär, ilatyň abadançylygy ýokarlandyrylýar. Eýýäm häzirki wagtda kiçijik şäherler görnüşindäki ilkinji obalar her welaýatda peýda boldy. Täze filmde şol obalaryň biri barada söhbet açylýar.
Film iki ýyl mundan ozal ulanmaga berlen Ahal welaýatynyň Täze zaman obasynda surata düşürildi. Filmde baş keşpleri – ýerli gyz Enejanyň we awtobusyň sürüjisi Aýlynyň keşplerini A.S.Puşkin adyndaky döwlet rus drama teatrynyň artistleri ýerine ýetirdiler. Aýlynyň halaýan Aýjan atly gyzyň keşbini Türkmen döwlet medeniýet institutynyň talyby Gunça Çomyýewa janlandyrdy.
Şeýle hem belli kino we teatr artistleri Orazgül Abbasowa, Amangeldi Sapardurdyýew, Döwlet Hanmämmedow we Aşyrmuhammet Işangulyýew filmde surata düşdüler.
Filmi goýan režissýor, Türkmenistanyň medeniýetde at gazanan işgäri Aşyrmuhammet Rahmanowyň aýtmagyna görä, “Ak ýaýlanyň aýdymy” atly film telewideniýede görkezilenden soň, daşary ýurtly medeniýet işgärleri onuň nirede surata düşürilendigini soradylar. Sebäbi olar filmde ähli amatlykly kottejleri, giň bezemen köçeleri, ak mermerli binalary bolan obany göreris diýip, garaşmaýardylar.
“Bu filmde asmana uçýan awtobusdan başga ähli zatlaryň hakykatdygyna sizi ynandyrýaryn, biz muny aşyk bolan sürüjiniň joş urýan duýgularyny beýan etmek üçin şeýle çeper çözgüt usulyny peýdalandyk – diýip, A.Rahmanow gürrüň berýär. – “Kinoçylaryň” arasynda film üç gezek: stenariçi, režissýor we gurnaýjy tarapyndan döredilýär diýlen gürrüň bar. Eger anyk mysaly alanymyzda biz bir bitewiligi emele getirdik – biz täze obany we täze obalylary görkezmegi maksat edindik”.
Filmdäki wakalar taryh mugallymynyň obada etnografiýa muzeýini döretmek kararyna gelendigi we obalylara zerur taryhy gymmatlyklary ýygnamaga kömek bermek barada haýyş bilen ýüzlenendigi bilen başlanýar. Oba täzemi ýa-da könemi, bu ýerde hemmeler biri-biri baradaky bar zady bilýar. Adamlar 103 ýaşly Bibi daýzanyň gadymy sandygynda maşgala gymmatlyklaryny – köne şaý-sepleri saklaýandygyny hem bilýärler, bu zatlar oňa miras galypdyr. Daýza gymmatly gadymy şaý-sepleri muzeýe bermekden ýüz öwürýär. Gadymy däbe laýyklykda, ol maşgala gymmatlyklaryny agtygy Atajanyň nika toýy güni oňa gowşurmalydyr.
Adat bolşy ýaly, filmiň esasy meselesi – söýgi. Iki aşyk-magşuk arzuw hyýalyna atlanýarlar, hasrat çekýärler, birek-biregi gabanýarlar hem-de şatlanýarlar. Olaryň biri şol maşgala mirasyna eýe çykmaly Bibi daýzanyň agtygy Atajan. Ine şu ýerde hem mugallym we başlyk gudaçylygy hem-de toý tutuljak gününi tizleşdirýärler. Munuň özi hemmeleri bagt guşuna atarýar.
Filmi saz bilen bezemek türkmen kino sungatynyň ajaýyp nusgawy ýörelgeleri esasynda ýerine ýetirilipdir. Kompozitor Omar Igamow “Biz “Aşyr agaň hötjetligi”, “Meniň dostum -Meleguş” atly köne filmleri gördük, Nury Halmämmedowyň, Andreý Babaýewiň we beýlekileriň saz eserlerini diňledik. Biz ol aýdymlaryň filmiň çäklerinden hem çykyp, adamlaryň kalbynda orun almagy üçin çalyşdyk” diýip gürrüň berýär.
Filmde Gaýypdurdy Jumaýewiň sözlerine döredilen, belli aýdymçylar Atajan Berdiýewiň we Gözel Öwezowanyň ýerine ýetirmeginde täze aýdymlaryň onusy ýaňlanýar.
Oguzhan adyndaky “Türkmenfilm” birleşiginde surata düşürilen filmiň şowly çykmagynda kinooperator Pälwan Geldiýewiň bitiren hyzmaty bellenilmäge mynasypdyr. Ol ajaýyp dag görnüşlerini, giden pagta meýdanlaryny, şildiräp akýan çeşmejikleri, häzirkizaman obasynyň täsin aýratynlyklaryny yhlasly gözledi we filmiň aýdyň öwüşginli çykmagy üçin olary göwnejaý peýdalanmagy başardy. Filmde şeýle hem, awtobusyň asmana uçurylyşy barada ýokarda aýdylyp geçilen ýaly üç ölçegli usullar peýdalanyldy.
Şeýlelikde, türkmen obasynyň täze keşbi baradaky film hormatly Prezidentimiz Gurbanguly Berdimuhamedowyň tabşyrygy boýunça Türkmenistanyň ähli künjeklerinde ýaýbaňlandyrylan hem-de oba ýerlerinde abadançylygyň, ähli amatlyklaryň we ýokary tehnologiýalaryň ornaşmagyny alamatlandyrýan iri möçberli çäreleriň aýdyň beýanyna öwrüldi.
http://www.turkmenhabargullugy.com/turkmen-obasynyn-taze-durmusy-barada-ceper-film-surata-dusurildi/
Kaydol: Kayıt Yorumları (Atom)


text:
15 Ağustos 2015 Cumartesi
Türkmen Bakjasynyň Soltanyny Sarpalap
Awgust aýynyň ikinji ýekşenbesinde Türkmenistanda umumymilli baýramçylyk bolan Türkmen gawunynyň güni giňden we dabaraly bellenilip geçildi. Şanly senä bagyşlanan dabaralar paýtagtymyzda we welaýatlaryň teatrlarynyň sahnalarynda hem-de konsert meýdançalarynda guraldy.
Öňdebaryjy bakjaçylar, alym - agronomlar, seçgiçiler hem-de ýurdumyzyň ekerançylygyna uly goşant goşan obasenagat toplumynyň beýleki işgärleri baýramçylygyň esasy gahrymanlary we hormatly myhmanlary boldular. Dabara gatnaşyjylaryň hatarynda ministrlikleriň we pudaklaýyn edaralarynyň, jemgyýetçilik guramalarynyň, welaýatlaryň we Aşgabat şäheriniň häkimlikleriniň, köpçülikleýin habar beriş serişdeleriniň wekilleri, medeniýet we sungat, ylym işgärleri, ýaşulular hem-de talyp ýaşlar bar. Dabaralaryň geçirilýän ýerine aşgabatlylar we paýtagtymyzyň köp sanly myhmanlary ýygnandylar. Olar hem türkmen bakjaçylarynyň tutanýerli zähmetiniň miwesi bolan "behişdi" nygmat bolan türkmen gawunyna sarpa goýmaga geldiler.
Türkmenistanyň Azyk senagaty döwlet birleşigi, ýurdumyzyň Medeniýet ministrligi, Aşgabat şäheriniň häkimligi tarapyndan guralan baýramçylyk dabarasyna gatnaşyjylara we myhmanlara seýilgähiň altynsow reňk bilen öwşin atýan gawunlar hem-de güller bilen bezelen girelgesinde asylly däbe eýerilip, duz-çörek, milli tagamlar, miweler, datly, şirin-şeker gawunlaryň hem-de köz deýin garpyzlaryň täze hasyly hödür edildi.
Baýramçylyk görnüşinde bezelen sahnada welaýatlaryň hem-de paýtagtymyzyň aýdym-saz we tans toparlary edebi-sazly sahnalaşdyrylan çykyşlaryny görkezdiler. Olar öz çykyşlaryny bal ýaly süýji tagamly türkmen gawunyna, häzirki döwürde Türkmenistanda amala aşyrylýan giň möçberli özgertmelere bagyşladylar. Döredijilik toparlarynyň çykyşlary dabaralara baýramçylyk öwüşgünini çaýdy.
Dabaranyň myhmanlary açyk asmanyň astyndaky seýilgähde oba hojalygynyň we Türkmenistanyň gaýtadan işleýän senagatynyň üstünlikleriniň baýramçylyk sergisine hem baryp gördüler. Onuň aýratyn bölüminde berkarar döwletimiziň bagtyýarlyk döwrüniň "Ussat bakjaçysy" diýen bäsleşikde "Altyn gawun", "Iň uly garpyz", "Iň uly kädi", "Täsin bakja önümleri" hem-de "Ussat seçgiçi" ugurlary boýunça ýeňijiler tarapyndan ösdürilip ýetişdirilen gawunyň, garpyzyň, kädiniň we beýleki bakja ekinleriniň naýbaşy görnüşleriniň nusgalary görkezildi.
Gawuny we garpyzy gaýtadan işlemek arkaly alynýan sök , toşap , ijan , gawun kaky ýaly milli türkmen tagamlarynyň töweregi hem aýratyn köp adamly boldy. Bu ýerde baýramçylygyň myhmanlaryna bu önümleri taýýarlamagyň usullary bilen tanyşdyryldy. Aýratyn görnüşde ýörite usul bilen bakja önümlerinden kesilip ýasalan özboluşly şekiller uly gyzyklanma döretdi. Şeýle hem sergide bakja ekinlerinden taýýarlanan dürli görnüşli önümler görkezildi.
Serginiň uly bölümi berkarar döwletimiziň bagtyýarlyk döwründe Türkmenistanyň oba hojalyk we gaýtadan işleýän senagatynyň üstünliklerine bagyşlanypdyr. Onda ýurdumyzyň Azyk senagaty assosiasiýasy tarapyndan öndürilen et we süýt, ýag, süýji-köke, miwe hem-de çakyr önümleri aýratyn orun eýeleýär. Assosiasiýanyň işgärleri ýylsaýyn täzeden, täze önümleri işläp taýýarlaýarlar we önümçilige girizýärler. Bu bolsa öndürilýän harytlaryň görnüşlerini giňeltmäge, hilini gowulandyrmaga mümkinçilik berýär.
Sergide ýurdumyzyň her welaýaty öz oba hojalygyndaky, aýratyn hem bakjaçylykdaky üstünlikleri hakynda gürrüň berýän bölümini taýýarlapdyr. Welaýatlaryň wekilleri bakja we gök önümleriň, miweleriň dürli görnüşlerini görkezdiler, adaty milli süýji tagamlary, ýakymly, hoşboý ysly gawunlary we garpyzlary baýramçylygyň myhmanlaryna hödür-kerem etdiler. Sebitleriň her biriniň sergisiniň golaýynda welaýatlaryň aýdym-saz, tans, halk döredijiligi toparlary aýdym-sazlar, tanslar bilen çykyş etdiler.
Öňdebaryjy bakjaçylary we pudagy ösdürmäge uly goşant goşan hünärmenleri, asylly däbe görä geçirilýän ussat bakjaçylaryň bäsleşiginiň ýurdumyzyň ähli künjeklerinden gelen ýeňijilerini sylaglamak dabarasy Türkmen gawunynyň güni mynasybetli geçirilen baýramçylygyň esasy bölegine öwrüldi. Olara Türkmenistanyň Prezidentiniň adyndan gymmat bahaly sowgatlar gowşuryldy.
Baýramçylyk çärelerine gattnaşyjylar, tanymal bakjaçylar, seçgiçi alymlar, öz zähmeti bilen türkmen gawunynyň şöhratyny artdyrýan ekerançylar hormatly Prezidentimiz Gurbanguly Berdimuhamedowa Ýüzlenme kabul etdiler. Onda oba hojalyk pudagynyň işgärlerine yzygiderli üns berýändigi we alada edýändigi üçin milletiň Liderine tüýs ýürekden hoşallyk bildirdiler hem-de döwlet Baştutanymyzy bakjaçylygy mundan beýläk-de ösdürmekde, ýurdumyzda azyk bolçulygyny döretmekde ähli tagallalary etjekdiklerine ynandyrýarlar.
Medeniýet we sungat ussatlarynyň uly baýramçylyk konserti dabaranyň bezegine öwrüldi. Onda berkarar döwletimiziň bagtyýarlyk döwründe amala aşyrylýan beýik işleri, bereketli türkmen topragyny we "bakjanyň soltanyny" wasp edýän aýdym-sazlar ýaňlandy. Belli estrada aýdymçylarynyň, bagşylaryň, ýurdumyzyň iň oňat folklor we tans toparlarynyň çykyşlary ajaýyp, gaýtalanmajak öwüşginlere beslendi.
Şu gün Ahal, Balkan, Daşoguz, Lebap we Mary welaýatlarynyň baş meýdançalarynda artistler gyzykly konsert maksatnamasy bilen çykyş etdiler. Türkmen gawunynyň güni mynasybetli dabaraly çäreleri baýramçylygyň öň ýanynda paýtagtymyzyň köp sanly konsert meýdançalarynda, şol sanda "Watan" we "Türkmenistan" kinokonsert merkezlerinde, "Altyn asyr" seýilgähinde, şeýle hem ýurdumyzyň dürli künjeklerinde hem geçirildi. Gaýtalanmajak datly tagamly gawunlar, köz ýaly uly garpyzlar--zähmetsöýer halkymyzyň edermen zähmeti bilen berkarar döwletimiziň bagtyýarlyk döwründe sahawatly türkmen topragynda ösdürip ýetişdirilýän bakja önümleri dabaralaryň esasy bezegi boldy.
Kaydol: Kayıt Yorumları (Atom)


text:
Türkmenistanda ýylyň başyndan bäri bahasy 4,5 milliard dollardan gowrak bolan desgalar bina edildi
Türkmenistanda 2017-nji ýylyň dokuz ýynda ýylyň başyndan bäri bahasy 4,5 milliard dollardan gowrak bolan desgalar bina edildi. Bu barada Hökümetde gurluşyk, energetika we jemagat hojalygy pudaklaryna gözegçilik edýän wise-premýer D.Amangeldiýew habar berdi.
Wise-premýeriň aýtmagyna görä, hasabat döwründe bahasy 4 milliard 584 million 300 müň amerikan dollaryna barabar bolan dürli maksatly binalaryň we desgalaryň 927-si ulanmaga berildi. Meýilnama 103 göterim ýerine ýetirildi we ösüş depgini 100,3 göterime barabar boldy.
Şu döwürde 1,5 million inedördül metr ýaşaýyş jaýlary guruldy. Täze gurlan binalaryň hatarynda myhmanhanalar we şypahana toplumlary, Aşgabat şäherinde gurlan üniwersitetleriň binalary, lukmançylyk merkezleri, umumybilim berýän mekdepler, çagalar baglary we beýlekiler bar. Ýylyň ahyryna çenli iri desgalaryň 338-sini ulanmaga bermek meýilleşdirilýär.
Türkmenistanyň Döwlet habarlar agentligi


text:
Türkmenistanyň Prezidenti Buýruga gol çekdi. Resminama laýyklykda, Türkmen bedewiniň baýramy mynasybetli bäsleşikleri geçirmek boýunça eminler toparynyň düzümi tassyklanyldy.
Bäsleşikleriň hatarynda ahalteke atlarynyň halkara gözellik bäsleşigi hem-de olaryň gözelligini şekillendiriş we amaly-haşam sungatynyň eserlerinde, neşir önümlerinde, fotosuratlarda, teleýaýlymlarda çeper beýan etmek ugrunda döredijilik bäsleşikleri bar.
Bäsleşikler türkmen halkynyň milli baýlygy we buýsanjy bolan behişdi bedewlerimiziň dünýädäki şan-şöhratyny has-da belende galdyrmak maksady bilen, Aşgabat şäherinde 2017-nji ýylyň 29-njy aprelinde geçiriler.
Çeşme: TDH


text:
23-nji dekabrda Türkmenistanyň Baş arçasy dürli öwüşginli yşyklara beslendi. Ol hemmeleriň söýüp garşylaýan we täsinliklere baý bolan Täze ýyl baýramçylygynyň ýakynlaşyp gelýändigini alamatlandyrdy.
“Älem” medeni-dynç alyş merkeziniň ýanyndaky meýdançada guralan belent başly arça özüniň älemgoşar öwüşginini çar ýana saçdy. Bu ýerde gurlan şäherçäniň merkezindäki meýdançada 37 metrlik arça baýramçylyk äheňinde bezelipdir. Onuň dik depesinde sekizburçly ýyldyz bolup, arçanyň merkezi böleginde dürli yşyklardan 2016 ýazgysy ýerleşdirilipdir. Köp sanly yşyklaryň, dürli oýnawaçlaryň we bezeg serişdeleriniň öwüşgini bilen haýran galdyrýan baş arçanyň daş-töwereginde ak garly, ýaşyl donly kiçiräk arçalar oturdylypdyr.
Arçanyň ýanynda onuň yşyklarynyň ýakylmagyna we baýramçylygyň baş gahrymanlarynyň gelmegine garaşyp duran aşgabatlylaryň müňlerçesi we paýtagtymyzyň myhmanlary folklor hem-de tans toparlarynyň, baýramçylyk lybaslaryna giren sirk we teatr artistleriniň çykyşlaryna tomaşa edýärler.
«Täze ýyl» atly erteki-dabara bu ýerdäki aýdym-sazly çykyşlary öz içine aldy. Oňa ýurdumyzyň belli artistleri we çagalar döredijilik toparlary gatnaşdylar. Olaryň arasynda “Şatlyk”, “Akpamyk”, “Ruhubelent çagalar”, “Gyzjagaz” we beýleki belli çagalar tans toparlary, Alp Arslan adyndaky milli drama teatrynyň hem-de Döwlet gurjak teatrynyň artistleri, Döwlet sirkiniň şadyýan ýomakçylary hem-de hokgabazlary, Türkmen döwlet medeniýet institutynyň sirk toparynyň çakgan akrobatlary bar.
“Älem” medeni-dynç alyş merkezine ýanaşyk gurlan, täze “Bagtyýarlyk” seýilgähiniň meýdançalarynda hem baýramçylyk çykyşlary giňden ýaýbaňlandyryldy. Bu seýilgähiň ajaýyp baglary hem-de gül- gunçalary täze ýyl zerleriniň öwüşgini, baýramçylyk yşyklarynyň ýalkymy bilen has-da täsin görnüşe eýe bolýar.


text:
Salam, hormatly lukman! Men ýaňy-ýakynda öýlendim, ýöne näme üçindir diňe bir sapar gatnaşyk bolýar, yzygider bolanok. Gelniň islegini nädip kanagatlandyrsa bolar?
Saýtyň okyjysy.
Hormatly okyjy!
Ilkinji gijeden soň wagtlaýyn döreýän amatsyz ýagdaýlar (agyry, gyzlyk perdäniň ýyrtylmasyndan soň döreýän çişginlilik, gan akmalar) soňky jynsy gatnaşyklaryň gijikmeginiň sebäbi bolup biler. Esasy düzgün-ýaş çatynjalaryň biri-birine düşünmegi, özara isleglerini beýan etmegi, biri-birini duýmagy başarmagydyr. Diňe biri-biriňi diňläp hem-de duýup Siz jynsy islegleriňizi kesgitläp bilersiňiz. Jynsy gatnaşyklar barada has doly maglumaty almak üçin saýtymyzda ýerleşdirilen "Ilkinji gijäniň syrlary we... ýalňyşlyklary", "Aýalyň we erkegiň seksuallygynyň arasynda tapawut barmy?" atly makalalardan okap bilersiňiz.
Hormat bilen, saýtyň lukmany.
Teswirlemeler
On yygy-yygydan gecirsen nahili tasirleri bar(mysal ucin hepdede bir gezek)?
Dölde ganyň görünmegi jyns agzalaryň sowuklama (prostatit, orhit we baş.) kesellerinde, gan damarlarynyň zeperlenme ýagdaýlarynda, täze döremelerde ýüze çykyp biler. Has hem 40 ýaşdan uly erkeklerde beýle alamatyň döremegi haýal etmän lukmana ýüz tutmaga esas döredip biler. Elbetde, bu alamat, has takygy onuň sebäbi bolan kesel önelgelilige ýaramaz täsir edip bilýändir.
menem size taze goshuldym oran kop soraglara bu yerde jogap tapyp bolyar.
meninem size soragym bar,eger sperma gan gatyshykda chyksa name sebapden beyleka ve ol sperma aktivnymy yagny ondan chaga bolup bilermi?
menin shu soragyma jogap berseniz oran hoshal bolardym sagbolun sizin okujynyz.
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Hukuk kömegini bermek işi - Türkmenistanyň çäginde amala aşyrmak üçin Tükmenistanyň kanunçylygyna laýyklykda ygtyýarnama almak talap edilýän işiň aýry-aýry görnüşi
Ygtyýarnama ygtyýarnamala şu hukuklary berýär:
* raýat işleri boýunça we edara ediş hukuk tertibiniň bozulmalary baradaky işler boýunça kazyýetde, araçy kazyýetde we beýleki edara düzümlerinde hem-de jemgyýetçilik    guramalarynda wekilçilik etmäge;
* jenaýat işleri boýunça goraýjy, jebir çekeniň, raýat hak isleýjiniň we raýat jogap berijiniň wekili hökmünde anyklaýyş işleri geçirilende, deslapky derňewde hem-de kazyýetde    gatnaşmaga;
* Türkmenistanyň kanunçylygyna laýyklykda, hukuk meseleleri boýunça dil üsti bilen maslahatlary, şeýle hem düşündirişleri bermäge, hukuk häsiýetli arzalary, şikaýatlary we beýleki resmi    namalary düzmäge hem-de beýleki hukuk kömegini bermäge.
Ygtyýarnamanyň hereket ediş möhleti:
a) edara görnüşli taraplara - 3 ýyl möhlete;
b) şahsy taraplara - hereket ediş möhleti çäklendirilmezden berilýär.
Hukuk kömegini bermek işini amala aşyrmak üçin ygtyýarnama almak üçin şu aşakdaky resminamalar berilýär:
1) Edara görnüşli tarap üçin:
a)Arza
b) Dörediş resmi namalarynyň notarial edarasy tarapyndan güwä geçilen nusgalaryny;
ç) Edara görnüşli taraplaryň Ýeke-täk döwlet sanawyndan nusgasyny;
d) Ygtyýarnamanyň dalaşgäriniň wekiliniň ygtyýarlyklaryna güwä geçýän ynanç hatyny ýa-da buýrugy;
e) Edara görnüşli tarapyň işgär wezipe sanawynda durýan, hukuk kömegini bermek işi bilen meşgullanýan hünärmenleriň we ýolbaşçylaryň resmi namalaryny;
ä) Ygtyýarlylandyrylýan işiň görnüşini amala aşyrmak üçin Ygtyýarnamanyň dalaşgärinde jaýyň barlygyny (eýeçiliginde, kireýine ýa-da başga kanuny esasda oňa degişliligini) tassyklaýan resmi namalaryň notarial edarasy tarapyndan güwä geçilen nusgalaryny goşýar.
Edara görnüşli tarap öz düzümine girjek, hukuk kömegini bermek boýunça iş bilen meşgullanjak şahsy taraplar üçin maglumat hem berýär. Edara görnüşli tarapyň döwlet tarapyndan bellige alynmagyna çenli ygtyýarnamanyň alynmagyna ýol berilmeýär.
2) Şahsy tarap üçin:
a)Arza
b) Ygtyýarlylandyryjy edara tarapyndan bellenen görnüş boýunça maglumatlaryň möçberinde sowalnamany;
ç) Pasportyň nusgasyny;
d) Notarial edarasy tarapyndan güwä geçilen diplomyň we bilimi hakyndaky beýleki resmi namalaryň nusgalaryny;
e) Zähmet depderçesiniň notarial edarasy tarapyndan ýa-da işleýän ýeri boýunça güwä geçilen nusgasyny goşýar.
Ähli resmi namalar sanaw boýunça kabul edilýär.
Edara görnüşli tarapyň guramaçylyk - hukuk görnüşi, döredijiniň düzümi, ady ýa-da hukuk salgysy üýtgän mahalynda ýa-da şahsy tarapyň ady ýa-da ýaşaýan ýeri üýtgände, şeýle hem işiň ygtyýarlylandyrylan görnüşiniň amala aşyrylan hakyky ýeri (ýerleşýän ýeri) üýtgän mahaly ygtyýarnamaly ygtyýarnamany gaýtadan resmileşdirmek hakynda arza bermäge borçludyr.
Arzada ygtyýarnamaly hakynda täze maglumatlar, Türkmenistanyň kanunçylygy bilen bellenen halatlarda bolsa, edara görnüşli taraplaryň Ýeke-täk döwlet sanawyna we Döwlet salgyt sanawyna degişli üýtgetmeleriň girizilendigini tassyklaýan resmi nama hakynda maglumatlar görkezilýär.
Edara görnüşli taraplar üçin:
a) Ygtyýarnamanyň gaýtadan berilmegi hakyndaky arza ;
b) dörediş resmi namalarynyň notarial edarasy tarapyndan güwä geçilen nusgalaryny;
ç) edara görnüşli taraplaryň Ýeke-täk döwlet sanawyndan nusgasyny;
d) Ygtyýarnamanyň dalaşgäriniň wekiliniň ygtyýarlyklaryna güwä geçýän ynanç hatyny ýa-da buýrugy;
e) şu bölümiň ikinji kiçi bölüminde bellenen edara görnüşli tarapyň işgär wezipe sanawynda durýan, hukuk kömegini bermek işi bilen meşgullanýan hünärmenleriň we ýolbaşçylaryň resmi namalaryny;
ä) ygtyýarlylandyrylýan işiň görnüşini amala aşyrmak üçin Ygtyýarnamanyň dalaşgärinde jaýyň barlygyny (eýeçiliginde, kireýine ýa-da başga kanuny esasda oňa degişliligini) tassyklaýan resmi namalaryň notarial edarasy tarapyndan güwä geçilen nusgalaryny;
f) ygtyýarnamany goşýar.
Edara görnüşli tarap öz düzümine girjek, hukuk kömegini bermek boýunça iş bilen meşgullanjak şahsy taraplar üçin maglumat hem berýär.
Şahsy taraplar üçin:
a) Ygtyýarnamanyň gaýtadan berilmegi hakyndaky arza ;
b) Ygtyýarlylandyryjy edara tarapyndan bellenen görnüş boýunça maglumatlaryň möçberinde sowalnamany;
ç) pasportyň nusgasyny;
d) Notarial edarasy tarapyndan güwä geçilen diplomyň we bilimi hakyndaky beýleki resmi namalaryň nusgalaryny;
e) zähmet depderçesiniň notarial edarasy tarapyndan ýa-da işleýän ýeri boýunça güwä geçilen nusgasyny;
ä) ygtyýarnamany goşýar.
Ähli resmi namalar sanaw boýunça kabul edilýär.
Arzanyň berilmeli möhletleri.
Ygtyýarnamany gaýtadan resmileşdirmek hakyndaky arza edara görnüşli taraplaryň Ýeke-täk döwlet sanawyna we Döwlet salgyt sanawyna degişli üýtgetmeleriň girizilen gününden başlap, ýa-da ygtyýarnamaly tarapyndan (ygtyýarnamalynyň - edara görnüşli tarapyň hukuk oruntutary tarapyndan) işiň ygtyýarlylandyrylýan görnüşiniň amala aşyrylýan hakyky ýeriniň (ýerleşýän ýeriniň) üýtgedilen gününden başlap, on bäş senenama gününiň içinde Ygtyýarlylandyryjy edara berilýär.
Eger ygtyýarnama edara görnüşli tarapyň hukuk oruntutaryna gaýtadan resmileşdirilýän bolsa, onda arza görkezilen hukuk oruntutary tarapyndan berilýär.
Türkmenistanyň Prezidentiniň 2013-nji ýylyň 23-nji awgustynda çykaran 13180 belgili karary bilen tassyklanan, Ygtyýarlylandyrmaga degişli işiň aýry-aýry görnüşleri boýunça ygtyýarlylandyryjy edaralaryň sanawynyň hem-de ygtyýarnamalaryň berilmegi üçin alynýan döwlet pajynyň möçberleriniň 29-njy bölümine laýyklykda edara görnüşindäki taraplaryň we şahsy taraplaryň hukuk kömegini bermek işiniň kody 69.10.10 belgili we döwlet pajynyň möçberi 800 (sekiz ýüz) manat diýlip kesgitlenen.
Eger, Ygtyýarnamanyň dalaşgäri ygtyýarnama bermek barada çözgüt çykarylandan soň, otuz senenama gününiň içinde döwlet pajyny tölemese, Ygtyýarlylandyryjy edaranyň görkezilen ygtyýarnamany ýatyrmak hakynda çözgüt çykarmaga haky bardyr.
Ygtyýarnamany gaýtadan resmileşdirmegiň döwlet pajynyň möçberi ygtyýarnama berlendigi üçin alynýan döwlet pajynyň 0,1 essesi möçberinde kesgitlenýär.


text:
21 Ağustos 2015 Cuma
Mekdep Bazarlary “Täze okuw Ýyly üçin” Harytlary Hödürleýär
Paýtagtymyzda, welaýat merkezlerinde we obalarda Türkmenistanyň Söwda ministrligi tarapyndan guralan “mekdep bazarlary” işlemegini dowam etdirýärler. Olarda okamak üçin zerur bolan ähli esbaplary: ýazuw enjamlaryny, mekdep torbalaryny, lybaslaryny, möwsümleýin we sport aýakgaplaryny, tikin we trikotaž önümlerini we beýlekileri satyn alyp bolar.
Ýurdumyzyň iň uly söwda toplumynda – Aşgabadyň “Altyn asyr” gündogar bazarynda harytlaryň giň görnüşlerini satyn almak mümkindir. Paýtagtymyzyň merkezinde ýerleşýän “Gülüstan” bazary, “Arzuw” we beýleki söwda merkezleri hem okuwçylar üçin gapylaryny giňden açdylar. Şu ýyl hödürlenýän mekdep okuwçylary üçin tikin önümleriniň köpüsiniň Türkmenistanyň dokma senagaty ministrliginiň kärhanalary tarapyndan öndürilendigi guwançly ýagdaýdyr. Dürli ýaşdaky okuwçylar üçin lybaslary “Bazar” we “Ahal” tikin kärhanalary, oglanlar üçin ak köýnekleri Marynyň “Ýeňiş” tikin fabrigi, sport lybaslaryny Gökdepäniň dokma toplumynyň we ýurdumyzyň beýleki kärhanalarynyň öndürýändigini bellemek gerek.
Söwda merkezleriniň tekjelerinde Türkmenistanyň neşirýat gullugy tarapyndan göýberilen owadan bezegli depderler we gündelikler, “Ylym” neşirýatynyň öndüren kartalary, umumy depderleri, surat çekmek üçin we çyzuw üçin depderleri we beýleki çaphana önümleri bezeýär. Gündeliklerde mekdep okuwçylary üçin zerur bolan maglumatlar, depderleriň daşky sahaplarynda bolsa iň kiçijek okuwçylar üçin suratlarda ýol hereketiniň düzgünleri görkezilendir, ýokary synp mekdep okuwçylary üçin umumy depderleriň sahaplarynda bolsa Magtymgulynyň, beýleki belli türkmen ýazyjy şahyrlarynyň portretleri bezeýär. Şeýle hem okuw kanselýar önümleriniň dürli görnüşleri hödürlenýär.
Emele gelen däbe görä mekdep bazarlary sentýabr aýynyň birinji hepdesinde hem işlemegini dowam eder. Öňde çagalar üçin yhlasly zähmetden, gyzykly wakalardan ybarat bolan täze okuw ýyly garaşýar, häzirki wagtda bolsa mekdep esbaplaryny satyn almak ýaly ýakymly aladalar olary gurşap alýar.
Kaydol: Kayıt Yorumları (Atom)


text:
Ýerýüzünde hökümetler maglumatlary sosial medianyň üsti bilen manipulýasiýa etmek synanyşyklaryny artdyrmak arkaly demokratiýa kembaha garap, umumy internet azatlygynyň pese gaçmagyna ýol açýar diýip, Freedom House belleýär.
Agzalýan hukuk goraýjy gurama özüniň 14-nji noýabrda ýaýradan “Freedom on the Net 2017” atly internet azatlygyny seljerýän ýyllyk hasabatynda geçen ýylyň dowamynda azyndan 18 ýurtda geçirilen saýlawlarda, şol sanda Orsýetiň Birleşen Ştatlaryň saýlaw prosesine täsirinde onlaýn gurlan pirimleriň we ýalan maglumat taktikalarynyň “wajyp rol” oýnandygyny aýdýar.
Hasabatda aýdylmagyna görä, onlaýn azatlygyna seredilen 65 ýurduň internet ulanyjylarynyň diňe dörtden bir bölegine “azat” internet elýeterli, ýagny şol ýurtlarda internet elýeterliligine o diýen päsgelçilik döredilmeýär, websaýtlaryň mazmunyna muşakgatly çäklendirme girizilmeýär, başyna goýberilen internet gözegçiligi arkaly ýa-da legitim söze adalatsyz çemeleşik arkaly ulanyjylaryň hukuklary düýpli bozulmaýar.
“Hytaý bilen Orsýet hökümet propagandalaryny ýaýmak üçin tölegli kommentçileri ýa-da syýasy botlary ulanmakda başy çekýärdi, ýöne indi bu ýagdaý bütin dünýä ýaýrap başlady” diýip, düýbi Birleşen Ştatlarda ýerleşýän Freedom House guramasynyň prezidenti Maýkl J. Abramowitz çap edilen 44 sahypalyk hasabat bilen bile ýaýradan beýanatynda nygtaýar.
“Çalt ýaýraýan bu usullaryň demokratiýa we raýat aktiwizmine ýetirýän täsiri örän ýaramaz bolar” diýip, ol sözüniň üstüni ýetirdi.
Internet azatlygy seljerilen 65 ýurduň arasynda Hytaýyň ýagdaýy iň ýaramaz bolup, ondan soň Efiopiýa we Siriýa gelýär.
Freedom House Eýranda we Özbegistanda internet azatlygynyň oňatlyga tarap ösýändigini, ýöne şonda-da bu ýurtlaryň degişlilikde iň ýaramaz dördünji we altynjy orunlary eýeleýändiklerini aýdýar.
Internet azatlygy iň ýaramaz 15-nji ýurt bolan Orsýetde “döwlet propagandasy bilen media girizilýän kanuny çäklendirmeleriň arasyndaky ikiýüzli arabaglanyşyk” sebäpli bu ýurtda ýagdaýlar has pese gaçýar, şol bir wagtyň özünde ýaramazlykda 18-nji orny eýelän Belarus internetde göni ýaýlymda ýaýradylýan şekilleriň halk köpçüligine ýetirilmeginiň öňüni almak üçin mobil aragatnaşyga päsgelçilik döredýär.
Indi hökümetler dürli pikirliligi basyp ýatyrmak üçin we anti-demokratik matlaplaryny giňeltmek üçin sosial mediany ulanyp başladylar diýip, “Freedom on the Net” proýektiniň direktory Sanja Kelli aýtdy.
“Gurulýan pirimleri anyklamak diňe bir kyn däl, eýsem bulara garşy göreşmek senzuranyň beýleki görnüşlerine, mysal üçin websaýtlaryň petiklenmegine garşy göreşmekden has agyr, çünki internet arkaly gurulýän pirimler muňa gatnaşýan adamlaryň we botlaryň sanynyň köpdügi sebäpli has giň ýaýraýar. Sosial media arkaly hökümetiň alyp barýan syýasatyny goldaýan ýaly bolup görünýän ýasama halk köpçüliginiň toslanyp tapylmagy gysyr (gury) aýlawly petle döredýär, şeýlelikde aslynda režimler öz-özlerini makullap çykyş edýärler we garaşsyz toparlary hem-de adaty raýatlary sygdyrmaýarlar” diýip, Kelli belledi.
Hökümetler esasan öz halklarynyň sesini nyşana alanda bolsa, hasabatda aýdylmagyna görä, Orsýetiň Birleşen Ştatlarda 2016-njy ýylyň noýabr aýynda geçirilen saýlawlara täsir ediş kampaniýasy pirimleriň serhetaşyr täsirine esasy mysal bolup durýar.
Bu aralykda, hasabatda aýdylmagyna görä, Orsýetiň agentleri Kremliň argumentlerini götergileýän toslama çykyşlar bilen sosial media “çozansoň” ukrain häkimiýetleri düýbi Orsýetde ýerleşýän internet hyzmatlaryny, şol sanda ýurtda giňden ulanylýan sosial sahypalary we gözleg motorlaryny petikläpdir.
“Jemi 30 döwletde hökümetler onlaýn maglumatlary garalamak üçin manipulýasiýanyň ol ýa-da beýleki görnüşini işi girizdiler” diýip, hasabatda aýdylýar.
“Liderler özleriniň meşhurlygyny çişirip, öz-özlerini makullamak üçin tölegli kommentçileri, trollary, botlary, ýalan habar sahypalaryny, propaganda şahamçalaryny we şuňa meňzeş beýleki usullary ulandylar” diýlip, hasabatda bellenilýär.
Internet azatlygy boýunça iň ýokary bahalara Izlandiýa, Estoniýa we Kanada mynasyp boldy. Bu ugurda Birleşen Ştatlar 5-nji orny eýeledi.
Prezidentlik saýlawlarynyň dowamynda we saýlawlardan soňra dörän toslama habarlar, şeýle-de žurnalistleriň “agresiw trollanylmagy” Birleşen Ştatlaryň bahasyna oňaýsyz täsir ýetirdi, ýogsam bu ýurtda internet azatlygynyň ýagdaýy umuman kadaly, diýlip hasabatda bellenýär.


text:
Turkmen Private Lawyer
Turkmen Private Lawyer
Turkmen Private Lawyer
Turkmenistan Fotosurtalary
Turkmenistan FotosurtalaryDowamy »
Stambul Şäherinde Halkara Bitaraplyk Gününe Bagyşlanan Maslahat Geçirildi Fotosuratlary
Stambul Şäherinde Halkara Bitaraplyk Gününe Bagyşlanan Maslahat Geçirildi FotosuratlaryDowamy »
Olimpiýa Stadionynda V Aziadanyň Ýapylyş Dabarasy Fotosuratlary
Olimpiýa Stadionynda V Aziadanyň Ýapylyş Dabarasy FotosuratlaryDowamy »
Ýapyk Binalarda we Söweş Sungaty Boýunça V Aziýa Oýunlary Fotosuratlary 4
Ýapyk Binalarda we Söweş Sungaty Boýunça V Aziýa Oýunlary Fotosuratlary 4 On iki günläp dowam eden täsirli, özüne çekiji we çekeleşikli 21 sany sport görnüşlerine sambodan başlap tä bilýard sportyna, guşakly göreşe, gysga aralyga ýüzmek, atly sportyna (konkur), futzala we birnäçe sany sport görnüşlerine müňlerçe türgenler gatnaşdy. Ýapyk binalarda we …Dowamy »
Ýapylyş Dabarasy Aşgabat 2017 Fotosuratlary
Ýapylyş Dabarasy Aşgabat 2017 FotosuratlaryDowamy »
Ýapyk Binalarda we Söweş Sungaty Boýunça V Aziýa Oýunlary Fotosuratlary 3
Ýapyk Binalarda we Söweş Sungaty Boýunça V Aziýa Oýunlary Fotosuratlary 3Dowamy »


text:
Türk Dünýäsinden Habarlar
Türk dünýäsiniň tapawutly ýerlerinden bize gelip gowuşan möhüm wakalar bilen bagly habarlar
Ilkinji habarymyz Tatarystandan gelip gowuşdy. Türkiýe gapysyny ýaňadandan açmagy bilen Tatarystanda pasport talaby 3 esse artdy.
Uçar krizisinden soň gadagan edilen Türkiýe tur paketleriniň ýaňadandan satylmaga başlanmagy bilen Russiýa Federasiýasyndan Türkiýä dynç almaga gelýän syýahatçylaryň sany örän artdy. Türkiýäniň russiýaly syýahatçylara açylmagy bilen tatarystandan pasportlara bildirilýän talap 3 esse artdy we soňky 2 ýylyň rekordyna ýetdi.
Tatar-Inform habarlar agentliginde metbugat işgärleri bilen duşuşan Tatarystanyň Içeri işler ministrliginiň Migrasiýa meseleleri departamendiniň başlygy Artýom Kuznetsowyň beren maglumatyna görä geçen ýyl daşary ýurt pasportlaryna bildirilen talap 19 müňdi, şu ýyl bolsa häzirki wagta çenli 68 müň pasport berildi.
Onuň sebäbiniň Tatarystanyň raýatlarynyň 2 ýyllap daşary ýurt syýahatlaryna köp çykmandygyny aýdan Kuznetsow şol wagt aralygynda Türkiýäniň we Müsüriň Russiýa Federasiýasynyň turistleri üçin ýapykdygyny we Türkiýäniň gapylaryny açmagyndan soň köp sanda raýatyň dynç almak üçin Türkiýäni saýlandygyny aýdanlarynyň üstüne goşdy.
Gepleşigimizi Gazagystandan gelip gowuşan habarymyz bilen dowam etdirýäris.
Türkiýe 2017-2018-nji okuw ýylynda Gazagystanly 500 talyba talyp hakyny berer.
Gazagystanyň Bilim ministrliginden berilen beýanatda täze okuw ýylynda Türkiýäniň 500 gazak talypa talyp hakyny berjekdigi mälim edildi.
Talyp haklary üçin ýüz tutmalaryň başlandygy aýdylýan beýanatda talyp hakyny almaga hukuk gazanan 500 talybyň Gazagystanyň Türkistan şäherindäki Hoja Ahmet Ýasawy uniwersitetinde 1 ýyl talyp haky bilen bilim aljakdygy bellendi.
Beýanatda taýarlyk synpyny üstünlikli tamamlanlaryň 1-nji synpa kabul ediljekdigi mälim edildi.
Beýanatda Hoja Ahmet Ýasawy uniwersiteti barada: “Uniwersitet dünýäde bilim guramasy we merkezi ýagdaýyna öwrüldi” diýildi.
Beýanatda ýylda takmynan 400 talybyň 1 semestrini Türkiýäniň we Ýewropanyň tanymal unisersitetlerinde okap bilmek mümkinçiligine eýedigi, uniwersitedi tamamlan ýaş oglan-gyzlaryň Gazagystanyň uly kärhanalarynda, guramalarynda we edaralarynda dolandyryjy wezipelerinde işleýändigi bellendi.
Gazagystan we Türkiýäniň umumy uniwersiteti bolan Hoja Ahmet Ýasawy uniwersitetiniň düýbi 1991-nji ýylyň 6-njy iýunynda tutuldy. Ol ýerde gurulmagynyň esasy maksadynyň bolsa Orta Aziýanyň taryhy ylym we medeni merkezi bolan Türkistan şäherini galkyndyrmakdygy habar berildi.
Hoja Ahmet Ýasawy uniwersitetinde häzirki wagtda dünýäniň 17 aýry ýurdyndan ýüzlerçe talyp okaýar. Uniwersitetiň gurulmagyndan bäri Türkiýe uniwersitetde okaýan müňlerçe ýaş oglan-gyza talyp hakyny berdi.
Soňky habarymyz sungat bilen baglanşykly. TÜRKSOÝ-yň Ýaşlar hory täze albom çykarar.
Halkara türk medeniýeti guramasy TÜRKSOÝ-yň türk dünýäsiniň zehinli ýaşlaryny bir ýere jemläp emele getiren Ýaşlar hory türk dünýäsiniň milli aýdym-sazynyň möhüm nusgalaryny özünde jemleýän albom çykarar.
Ýaşlar topary özleriniň hormeýsterleri bolan Azerbaýjandan Elnara Kerimowanyň we Gazagystandan Gulmira Kuttybadamowanyň ýolbaşçylygyny taýarlyklaryny çaltlandyrdylar. Albomda türk dünýäsiniň halklaryna degişli milli aýdym-sazlar bilen birlikde Günbataryň klassiki eserleri hem bolar.
Horyň taýarlyklary bilen baglanşykly beýanat beren hormeýster Elnara Kerimowa TÜRKSOÝ-yň Ýaşlar horunyň döredilen ýyly bolan 2015-nji ýylda Germaniýada geçirilen bäsleşikde 3 altyn medala eýe bolandygyny ýatladyp, horyň ilkinji gezek profesional ýagdaýda albom çykarjakdygyny nygtady. Kerimowa: “Hor eýýäm 3 ýyl bäri iş alyp barýar. Bu ýylam hem albom sebäpli hem-de konsertler sebäpli jemlendik. Hora täze giren agzalar bar we olaryň biri-birine öwrenişmegi we ysnyşmagy gerek. Hor türk dünýäsiniň zehinli ýaşlarynyň arasyndan saýlanan örän güýçli seslere eýe. Örän tejribeli bolandyklary üçin bolsa berilen eserleri gysga wagtda seslendirip bilýärler” diýdi.
Her ýyl repertuwary düzülen mahaly Türk dünýäsiniň tapawutly halklarynyň halk aýdymlaryna ähmiýet berýändiklerini aýdan Kerimowa: “Horumyz türk dünýäsiniň baý aýdym-sazlaryny ýetirmek bilen galman, eýsem günbatar dünýäsiniň hem aýdymlaryny seslendirýär. Şu ýylky repertuwarymyz we çykarjak albomymyz hem şol ýörelgä esaslanýar. Albomdan hem Türki dilli halklaryň halk aýdymlaryny hem-de 15-16-njy asyrlaryň klassiki eserlerini diňläp bilersiňiz. Geçen ýyl TÜRKSOÝ-yň Ýaşlar horunyň beren konsertini albom edip çykaryp, muşdaklara hödürläpdik. Şu ýyl çykarjak albomymyz Azerbaýjanyň, Gazagystanyň, Gyrgyzystanyň, Türkmenistanyň we Türkiýäniň meşhur halk aýdymlary ilkinji gezek profesional stýudioda ýazga geçirildi. Albomda şeýle hem 2017-nji ýylda dogulanyna 100 dolan meşhur gazak aýdymçy Bakytjan Baýkadamowyň eserleri hem bolar” diýip mälim etdi.


text:
Gazagystanda döwlet saparynda bolýan Türkmenistanyň Prezidenti Gurbanguly Berdimuhamedow Owganystandaky ýagdaýyň diňe parahatçylykly we syýasy serişdeler bilen kadalaşdyrylmalydygyny belledi.
Milli Liderimiz Gazagystanyň Prezidenti Nursultan Nazarbaýew bilen boldan gepleşikleriň dowamynda Owganystandaky ýagdaýy kadalaşdyrmak üçin halkara guramalarynyň, ilkinji nobatda bolsa BMG-niň we onuň ýöriteleşdirilen düzümleriniň gatnaşmagynda netijeli syýasy-diplomatik guralyň döredilmelidigini aýtdy.
Hormatly Prezidentimiz Gurbanguly Berdimuhamedowyň belleýşi ýaly, Türkmenistan we Gazagystan goňşy ýurtda ýagdaýy kadalaşdyrmak, soňky ýyllarda bu ýerde göze ilýän oňyn meýilleri berkitmek, onuň ykdysady we durmuş ulgamyny dikeltmek, Owganystany sebit we dünýä hojalyk gatnaşyklaryna goşmak maksady bilen dünýä bileleşigine zerur goldawy bermäge taýýardyr.
Çeşme: TDH


text:
Häzirki wagtda süňk inçekeseli yüze çykyş ýygylygy boýunça öýkenden daşary döreýän inçekeseliň görnüşleriniň arasynda dördünji orny eýeleýändir.
Süňk inçekeseliniň gysga häsiýetnamasy
Eger inçekesel ýokanjy oňurgany we süňk bogunlaryny zeperlendiren bolsa, syrkawa süňk inçekeseli diýen kesel kesgidi goýulýar. Keseliň bu görnüşi Kohuň taýajygynyň ilkinji inçekesel ojagyndan, gan arkaly, süňk ýiligine geçmegi bilen döreýär we on ýaşa çenli çagalarda has ýygy duş gelýär. Süňk inçekeseli köplenç süňk ýiliginiň ahyrky böleklerinde (epifizde) ýaýbaňlanyp başlaýar. Soňra ol bogny örtýän nemli haltajygyna (sinowial haltajygy) we bogun kekirdewüklerine geçýär.
Bu ýokanç bognuň dürli böleklerini zeperlendirýär, şonuň üçin hünärmenler olary sinowial we süňk inçekeseline bölýärler.
Süňküň sinowial inçekeseli üçin suwuklykdan (ekssudat) dolan köpsanly tümmejikleriň emele gelmegi häsiýetlidir. Eger bejergi wagtynda başlansa, ýokançly hadysa gowşaýar we zeperlenen ojaklarda dikeldiş özgermeleri başlaýar. Ýöne bejergi düýbünden geçirilmese ýa-da ol ýeterlik derejede alnyp barylmasa, bogny birleşdiriji damar apparatynyň dargamagyna getirýär, netijede süňküň bogun uçluklarynyň hereketjeňliginde näsazlyklar ýüze çykýar.
Süňk inçekeseli dürli ýagdaýda geçýär. Ol süňk maddasynyň eräp dargamagyndan ýa-da süňküň esli ýeriniň jansyzlanmagyndan başlanyp, wagtyň geçmegi bilen tutuş töweregine ýaýrap ugraýar. Ilkinji alamatlarynyň ýüze çykyşyna garamazdan, süňkiň we bogunlaryň inçekeseli iriňli deşikleriň ýa-da açylyp duran köwegiň emele gelmegine getirýär. Ýöne birnäçe hepde geçenden soň çişme ýagdaýy kadalaşyp kesel wagtlaýynça gowşap biler.
Süňk inçekeseliniň geçiş döwürleri
1 döwür – süňkiň bogna ýanaşýan böleginiň dargamagy bilen häsiýetlenýär;
2 döwür – inçekeseliň bogna geçmegi bilen häsiýetlenip, bogun sowuklamasynyň (artrit) döremegi ýüze çykýar;
3 döwür – süňk dokumasynyň sowuklama (osteomiýelit) hadysasy bilen häsiýetlendirilýär.
Süňk inçekeseliniň alamatlary
Süňk inçekeseline mahsus alamatlar – zeperlenen bognuň çişmegi, ýumşak dokumalaryň jansyzlanmagy, zeperlenen ojakda suwuklygyň ýygnanmagy, myşsalaryň we bogun böleginiň hereketiniň çäklenmegidir. Rentgenologiki barlaglaryň netijesinde süňkde çäkli boşluklaryň emele gelenini, süňk maddasynyň dykyzlygynyň peselendigi we ýygnanan suwuklygyň mukdaryna görä, bogunara boşlugyň giňänligi ýa-da daralanlygy ýüze çykarylýar.
Inçekeseliň bu görnüşi zeperlenen böleklerde agyrynyň ýüze çykmagy, şeýle hem hereketiň durnuksyzlygy, çäklenmegi we süňk döwülmeleri bilen häsiýetlendirilýär. Bu ýagdaýda süňk inçekeseliniň alamatlaryny özwagtynda, daýanyş-hereket ediş ulgam bilen bagly bolan başga meňzeş kesellerden tapawutlandyrmak zerurdyr.
Kesele duçar bolan syrkawlar ilki-ilkiler gaty ýokary bolmadyk, ýöne hiç aýrylmaýan bedeniň gyzgynynyň galmagyna, çalt ýadamaklyga arz edýärler. Soňabaka bolsa egilende, hereket edilende agyry döreýär. Has ýygy ýagdaýlarda myşsalar zeperlenip, mysal üçin, bir aýagyň myşsalarynyň mese-mälim horlanmagy, gowşamagy ýüze çykýar. Süňk-bogun inçekeseli bar bolan syrkawyň rentgen suratynda süňkleriň ujunda suwda ereýän gant şekerine meňzeş ýagty bölekleri synlap bolýar. Bu gataşma (sekwestr) entek aýdyň serhedi bolmadyk başlangyç tapgyrydyr. Süňkleriň dykyzlygynyň peselme alamatlary ýok. Bogunara boşluk ilki bilen giňeýär, soňra daralýar, bogun kekirdewüginiň ýüzi tekizligini ýitirýär. Süňk inçekeseli adatça, inçekeseliň açyk görnüşinden ejir çekýän syrkawlardan ýokuşýar we ösüşiň gidişi haýal ýaýbaňlanýar. Onda keseliň irki döwürlerine mahsus bolan zäherlenme alamatlary ýüze çykýar. Şeýle hem bu kesele iriňli başyň döremegi, bedeniň arryklamagy, zeperlenen el-aýaklaryň gysgalmagy mahsusdyr.
Süňk inçekeselini anyklamak
Süňk inçekeselinde süňkiň beýleki çişme kesellerinden tapawutlykda, Mantu synagy položitel netije görkezýär. Iriňli boşlukdan alnan suwuklyk ýörite taýynlanan mikrobiologiki gurşawlara ekilende inçekesel taýajygyny ýüze çykaryp bolýar, ganyň düzüminde bolsa, limfasitleriň mukdary köpelýär.
Süňk inçekeseliniň bejergisi
Direg-hereketlendiriş ulgamynyň başga kesellerinde bolşy ýaly, süňk inçekeseliniň bejergisi hem utgaşykly bejeriş çäreleri bilen alnyp barylýar. Bejerginiň dowamynda hünärmenler dürli bejeriş usullary bilen bir hatarda operatiw bejergini hem ulanýarlar.
Bejerginiň esasy özenini inçekesel taýajygyna garşy ulanylýan (antibakterial) serişdeler düzýändir. Çiş tapgyrynyň ýaýbaňlanmagynyň öňüni almak üçin ony mümkin boldugyça ir başlamalydyr. Antibakterial serişdeleri ýerli, bognuň, wena we arteriýa gan damarynyň içine goýberýärler. Käte olary punksiýa geçirme usuly arkaly, iriňli boşluklara we emele gelen köweklere hem goýberýärler. Eger adamda käbir sebäplere görä operatiw bejergi bilen aýryp bolmaýan süňk inçekeseliniň alamatlary güýjeýän bolsa, antibakterial serişdeleri ulanma bejerginiň esasy usuly bolup galýar.
Bejergi tapgyrynyň hökmany bölümi ortopediki usuly ulanmakdyr. Onuň maksady – çiş hadysasynyň ýaýramagy doly togtadylýança, bognuň zeperlenen böleginiň işini ýeňilleşdirmekdir. Bu maksat üçin zeperlenen bölegi gipsa salma, ýörite korsetleri, şinalary ulanmadan peýdalanýarlar. Soňky ýyllarda, täze serişdeleriň işlenip taýýarlanmagy bilen, süňk inçekeselini bejermekde ortopediki usulyň täsiri azaldy. Ýöne muňa garamazdan, birnäçe keselhanalarda olar üstünlikli ulanylýar.
Operatiw bejergi çäreleri näsaglara süňklerde dargama ýagdaýynyň açyk bildirýän halatlarynda bellenilýär. Bu ýagdaýda hirurgiki usullar sükňlerde hem-de bogunlarda dargama hadysasyny togtatmaga, bognuň fiziologiki işjeňligini dikeltmäge ýardam berýär. Häzirki wagt operatiw bejerginiň dürli görnüşleri geçirilýändir. Ýöne bogun perdesini kesip aýyrma (ekstirpasiýa) ýa-da sinowektomiýa usullary has ýygy ulanylýar. Şeýle-de, lukmanlar dikeldiş operasiýalaryny giňden ulanýarlar. Bu usullar bilen birlikde, inçekeseliň gapdalyndan ýüze çykýan gaýraüzülmeleri aradan aýyrmak boýunça utgaşykly bejergiler alnyp barylýar. Operasiýadan soň syrkawa belli bir wagt ýorgan-düşekli ýatma düzgüni bellenilýär. Ondan soň bolsa gazanylan netijeleri ýöriteleşdirilen şypahanalarda berkitmek maslahat berilýär. Bu işler dikeldiş döwrüniň çaltlaşmagyna we saglygyň bekemegine ýardam berýär.
Keseliň öňüni alyş çäreleri
Süňk inçekeseliniň öňüni almak boýunça işler, umumy inçekesele garşy çäreler bilen bilelikde alnyp barylýar, sebäbi keseliň bu görnüşine garşy ýörite usul ýok. Ol inçekeseliň beýleki görnüşleri bilen umumy bolup, inçekesel dispanserleriniň üsti bilen ýokançlygyň ýaýramagyny peseltmek we bedeniň kesele garşy durnuklylygyny ýokarlandyrmak ugrunda alnyp barylmalydyr.
Inçekesel ýokançlygynyň ýaýramagyna garşy göreş, esasan, bedene inçekesel taýajyklarynyň geçmeginiň öňüni almak çäreleriniň kömegi bilen alnyp barylýar:
► ýokançlygyň ýaýraýan ojaklaryny anyklap, zyýansyzlandyrma işlerini geçirmek;
► inçekesel taýajygyny bölüp çykarýanlary anyklap, aýry saklamagy ýola goýmak we olar bilen aragatnaşykda bolanlary gözegçilige almak;
► syrkawyň gakylygyny, ulanan gap-gaçlaryny, süňkde iriňli oý emele gelen näsaglaryň daňylaryny we iriňlerini zähersizlendirmek;
► ýokanjyň howa we iýmit arkaly ýaýramagyna, olary zyýansyzlandyrma çärelerine aýratyn üns bermeli (mysal üçin, çagalar üçin niýetlenen süýt we ondan taýynlanan önümlere üns bermek). Ol mazaly gaýnadylan (pasterizleşdirilen) bolmaly ýa-da sagdyn, inçekesel ýokanjy bolmadyk maldan alynmaly.
Bedeniň kesele garşy durnuklylygyny ýokarlandyrmak inçekeselden goranmakda wajyp çäreleriň biridir. Ol zähmet we ýaşaýyş-durmuş şertlerini sagdynlaşdyrmak boýunça giňden ulanylýan sanitar-gigiýena çäreleriniň, şeýle hem şahsy gigiena endikleriniň we bedeni bedenterbiýe we sport arkaly, zähmedi we dynç alyşy peýdaly gezekleşdirmek bilen gazanylýar. Şuňa birinji orunda BSŽ waksinasiýasy geçirme öňüni alyş çäreleri hem degişlidir.
Eger kesel eýýäm ýokuşan bolsa, ondan şowly gutulmak üçin:
► süňk we süňk-bogun inçekeselini başlangyç döwürde anyklamak;
► näsaglarda gaýraüzülmeleriň ýüze çykmagynyň öňüni almak;
► süňk inçekeseli üznüksiz, dowamly, doly bejerginiň geçirilmegini talap edip, ol keseliň gowşamagyna, gaýraüzülmesiz geçmegine ýardam berýändir.
Keseliň bejergisi näçe ir başlansa, onuň bedene ýetirjek zyýany şonça az bolup, gutulmak mümkinçiligi artýandyr.
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Awazada ýaş özbek myhmanlary göwnejaý dynç alýarlar
“Awaza” milli syýahatçylyk zolagynyň Kärdeşler arkalaşyklarynyň Milli merkeziniň “Daýanç” çagalar sagaldyş-dynç alyş merkezinde sport we döredijilik bäsleşikleri geçirildi. Bu ýere ozal habar berlişi ýaly, 15-nji maýda hormatly Prezidentimiz Gurbanguly Berdimuhamedowyň çagyrmagy boýunça goňşy Özbegistanyň dürli sebitlerinden çagalar dynç almaga geldiler.
Hazaryň ekologik taýdan arassa türkmen kenarynda dynç alýan okuwçylaryň sport senenamasy ýeňil atletika bilen açyldy. Çagalar sagaldyş merkeziniň otrýadlary boýunça düzülen türkmen we özbek ýetginjekler toparlary iki ýüz metrden ybarat bolan dört tapgyrly estafetada ýaryşdylar. Ýetginjekleriň ýaryşynda Özbegistandan gelen myhmanlar ýeňiş gazanyp, hormat münberine çykdylar. Ylgaw ýodalarynda gyzlaryň arasynda türkmen okuwçylary öňdeligi eýelediler. Olaryň doganlyk ýurtdan bolan deň-duşlary pellehana ikinji we üçünji bolup gelmegi başardylar.
Ýeňil atletika boýunça ýaryşlar uzynlygyna bökmek bilen dowam etdi. Bäsleşikleriň bu görnüşinde ýetginjekleriň arasynda özbek çagalary üstünlik gazanyp, birinji we ikinji orunlary eýelediler. Türkmen okuwçylary üçünji orna mynasyp boldular. Bu ýaryşda türkmen gyzlary ýene-de şowly çykyş etdiler, olaryň özbek joralary bolsa üçünji orny eýelediler.
Ýaş janköýerler ähli ýeňişlere we üstünliklere el çarpyp, türgenleriň şatlygyny paýlaşdylar.
Agşam “Daýanç” çagalar sagaldyş-dynç alyş merkezinde “Kämillige tarap ýol” atly döredijilik bäsleşigi geçirildi. Sahnada ýurdumyzyň ähli welaýatlaryndan we paýtagtymyzdan zehinli çagalar, şeýle hem olaryň doganlyk Özbegistandan--Garagalpagystandan, Horezm, Buhara we Nowaýy oblastlaryndan bolan täze dostlary täsirli çykyşlaryny görkezdiler. Ýaş zehinleriň çykyşlary balkan toparynyň ýerine ýetirmeginde küştdepdi tansy bilen tamamlandy.